
AWEMainta Diasabra, 4 Maart 2017 


Gobierno di Mike Eman a dicidi pa 

Duna retiro na tur miembronan di Hunta 
Comisario di companianan cu tabata cay 
bao di Minister Otmar Oduber 




Den esnan cu a haya 
retiro ta e.o. tata 
di Minister 
r Richard Ar- 

| ends, esta 


AYERA tur miembro di Hunta 
Comisario di e companianan es- 
tatal, kendenan a keda nombra 
for di tempo cu Otmar Oduber 
tabata Minister, a keda retira 
ayera. 

E pregunta ta, 
s i e s a k i 
t a b a t a 
n e c e - 
sario, 
miran- 
do cu 


falta sigur 9 luna p’e proximo 
Gobierno nobo sinta, despues 
di eleccion dia 22 di september 
awor. 

Nos ta bisa cu tur miembro di 
Huntanan Comisario, maske cu 
intento a ser haci pa retira esnan 
di AAA N.V. tambe, pero a di- 
cidi di wanta esaki. Pa menciona 
algun di e companianan estatal 
ta: ANSA, Arubus, ATA, San- 
ta Rosa, 
unda 
c u 


excepcion di Arubus, a percura 
pa bon entrada. 

Awor si ta pa bisa, cu esaki lo 
yuda na spaar Gobierno placa 
na salario, no necesariamente 
t’asina, pasobra Gobierno ald lo 
tin cu nombra otro persona pa 
forma parti di Hunta Comisario 
nobo. 

Y si ta papia di spaar placa, net 
e medida cu Prome Minister 
Mike Eman a tuma relaciona 
cu AruParking, te awor a 
costa un perdida di 300 / 

mil florin, y consecuent- 
emente, di acuerdo cu 
informacionnan recibi, 

Arubus no por cumpra 
busnan nobo cu nan 
tabatin planea pa haci. 


Simon Arends, loke sigur no a 
cay den bon tera den seno di 
famia. 

Hopi ta mira e accion aki, como 
un forma di persecusion, maske 
cu Prome Minister Mike Eman 
na varios ocasion a declara cu 
e no ta gusta na retira ningun 
hende, pero awor si t’e caso. 
Pakico anto? 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com www.facebook.com/awemainta 583-1400 i 583-1444 

! A'J 

Cuerpo Policial Aruba ta informa di investigacion interno 

Dos agente policial deteni como sospechoso 
relaciona cu un investigacion penal 



FOR di Oficina di Prensa di 
Polis, nos a haya informacion cu 
den cuadro di nan maneho sem- 
per transparente Cuerpo Policial 
Aruba kier informa cu dos colega 
di nan a ser deteni p’e instanci- 
anan concerni pa investigacion. 
Mirando cu e investigacion ta 
andando no por duna mas deta- 
yes n’e momentonan ald. Te aki 
e comunicado di prensa. 

Mientrastanto ayera tardi, Sindi- 
cato di Polis (SPA) a convoca un 
reunion cu caracter di urgencia 
pa su miembronan na Piedra Plat 
Entertainment Center, cu e meta 
pa informa nan kico ta pasando. 
Tabata e Presidente, Juancho 
Gomez, kende a confirma cu 
dos colega a keda deteni y ta 
nan deber como sindicato pa 
informa nan miembronan di kico 
ta pasando. 

Como un sindicato responsabel, 
a dicidi di convoca e reunion aki 
pa pone e miembronan na altura 
di ldco ta pasando. 

Segun e Presidente, den e caso 
aki tin un procedura, y esaki 
mester cana su caminda. Pero 
Juan Gomez, ta admiti cu SPA 
no por duna mucho informacion 
di e investigacion, pa cual e no 
lder ni menciona ki delito a ser 
cometi. Y esaki ta haci cu tin 
masha speculacion, manera por 
a mira caba riba varios social 
media. 

Si Juan Gomez, e no tin nada di 
haci cu Carnaval, pero tampoco 
tin di haci cu e caso di un colega 
deteni caba, ni tampoco e ta un 
caso hopi ayega n’e caso aki. 
Hecho ta cu tin varios detencion 
haci caba, pero Gomez no a spe- 
cifica kico e kier men cu esaki. 

Lolce Juancho Gomez ta lamenta 
cu Mando Policial no tabatin e 
decencia pa sikiera informa SPA 


di kico nan ta bay haci of a haci, 
esta di bay over na detene dos 
colega. 

SPECULACION 

Manera menciona, como no tin 
informacion concreto duna, di 
biaha tin masha speculacion. 
P.e. riba 240ra.com ta bisa cu e 
Polisnan J.Y. y tambe A.X.W. a 
keda deteni ayera den oranan di 
mainta pa sospecho di maltrato 
serio. Departamento interno di 
Cuerpo Policial, BIZO ta atendi- 
endo e caso ald cu a sosode riba 
e anochi Carnaval na un cas na 
Paradijs 20-F. 

E detencion parce segun e agen- 
tenan no a bay facil pasobra 
e homber a resisti. Como cu e 
homber a resisti, Polis bati’e 
malamente te cu na Hospital a 
constata cu e cashi wowo ta kibra 
y tin ribchi tambe kibra. 


Un otro social media, Boletin 
Extra ta publica cu e agentenan, 
di fam W y Y a keda deteni. 
Mesun inicialnan cu 240ra.com 
a publica, pero den e caso ald Bo- 
letin Extra ta bisa cu diadomingo 
atardi di Carnaval grandi dos 
agente policial cu lo ta famia of 
conoci di otro a yuda un dama, 
famia di nan, drenta un cas na 
Paradera. 

E manera lo no tabata hustifica 
segun a compronde. Motibo ta- 
bata cu n’e adres lo tabatin un 
dama Latina, cu aparentemente 
a termina un relacion amoroso 
cu e dama cu a presenta cu nan. 
Esaki no a cay den bon tera, 
paso e dama lo a conoce un otro 
dama. 

Nan lo a sake di e adres y hibe 
oficina di Warda nos Costa, 
caminda ayera mainta prome 
cu e lo a wordo manda bek, a 


bay oficina di Landsrecherche y 
haci un denuncia di lolce e pasa 
Carnaval atardi. Segun Boletin 
Extra ta kere cu esey lo tabata 
e motibo cu Landsrecherche a 
detene e dos agentenan envolvi 
di e atardi di Carnaval y ta trata 
di agentenan di fam W y Y. 

E ultimo speculacion ta, cu for 
di basta tempo caba, dos agente 
policial a haya prohibicion pa 
drenta Wardanan di Polis, pa- 
sobra nan ta ser investiga. Nan 
lo ta kita droga for di drogadic- 
tonan y ta tuma esaki pa nan 
propio uso. 

Nificando cu tin consumo di 
droga bao di Polis. Un biaha 
mas, como e minimo a ser duna 
como motibo di detencion di e 
dos agentenan, ta surgi un can- 
tidad di speculacion, sperando 
cu lo por haya claridad di esaki. 

Departamento di Belasting a kita beslag 
riba cuenta bancario di InselAir, pero 

Si InselAir no cumpli, lo 
bende e propiedadncm 
na vindishi 

SRA. Luanne Gomez- Pieters, Directora di 
Departamento di Impuesto a splica mas di 
e situacion pa cu InselAir. Departamento 
di Impuesto tabatin un reunion, cu a bay 
den bon esfera, caminda cu a yega na pa- 
labracionnan concreto pa cu e situacion di 
pagamento di belasting di InselAir. Despues 
di esald, Departamento di Impuesto di nan 
banda a kita e beslag cu tin riba cuentanan 
di banco di Insel Air. Esald ta duna InselAir 
un tild espacio, pa sigui cu nan operacion y 
tambe pa paga nan empleadonan na Aruba, 
pero ayera tardi varios trahador di InselAir 


Aruba a pone trabou abou, debi cu nan no 
por a cobra nan salario ainda. Nan a bay pro- 
testa n’e oficina principal di InselAir Aruba. 
Despues cu nan a haya garantia cu nan lo ser 
paga, a pone un paro na nan accion. Loke si 
ta keda t’e beslag riba propiedad como garan- 
tia pa den future si InselAir no cumpli cu pal- 
abracionnan haci, e trayecto lo por sigui cana 
pa bende e propiedadnan ald na vindishi. 
Esey ta un proceso cu ta delinea pa ley, cu 
ta drenta den un situacion asina. 

E ta un garantia pa Departamento di Im- 
puesto, ora tin incumplimento di pago. 
Pero den e caso aki di Insel Air a yega na 
palabracionnan concreto. Nan a cumpli cu 
nan palabracionnan y ta duna di nan banda 
cu nan kier sanea e situacion y esaki lo duna 
nan espacio cu nan mester pa sigui cu nan 
plan di rescate pa cu e compania. Departa- 
mento di Impuesto tabatin combersacion cu 


e accionistanan di Corsou. Nan lo kier mira 
InselAir Aruba den operacion, mescos cu 
InseLAir Corsou. Nan ta mira e importancia 
di e parti ald, y e conectividad, ora cu un 
compania manera InselAir no ta bula mas en- 
tre e islannan, ta perde e conexion cu e per- 
sonanan cu kier biaha entre e islanan ABC. 
Sra. Gomez- Pieters a sigui bisa cu nan 
tin algun reto nan dilanti y e trayec- 
to di Departamento di Aviacion ta 
un trayecto cu ta canando separa for 
di esun di Departamento di Impuesto. 
Encuanto e tempo duna na InseLAir, manera 
tur compania nan mester paga dia L5 di 
siguiente luna, nan lo mester paga e im- 
puestonan manera mester ta. Pa cu e otro 
debenan, tin un plan tambe di rescate cu nan 
lo mester cumpli cun’e. Asina Directora di 
Impuesto, sra. mr. Luanne Gomez- Pieters 
a finalisa bisando. 


Dangui Oduber (MEP): 

MEP lo crea perspect va pa nos hobennan! 
Nos ta kere den nos hobennan 


“NA e momentonan ald e desempleo bou 
di nos hobennan ta mas cu 30%. 1 di cada 
3 hoben ta sin trabou y sin perspectiva. E 
Gobierno di AVP a haci e situacion aun mas 
dificil pa nos hobennan cu nombramenton- 
an politico y faboritismo y sigui e cambio di 
edad di pensioen pa 65 aña a hacie dificil pa 
nos hobennan por haya un trabou”, segun 
Dangui Oduber. “Den ultimo 8 aña si bo ta 
un hoben, pa bin na remarke pa haya tra- 
bou bo mester por a cana cu Milce Eman of 
mester a haci e promesa cu bo lo bay cana 
cu ne den eleccion cu ta na caminda. 

Hobennan ta demotiva, hobennan no ta 
haya e oportunidad cu nos mester crea pa 
nan. Si bo no tin un partijdiploma di AVP 
lubida cu bo ta haya un trabou. 

Den e 137 coordinadornan di Mike Eman 
gran mayoria ningun a caba un scol se- 
cundario pero tur ta cobra salario di average 
5000 florin pa luna. Decisionnan asina ta 
ldbra e moral di e hoben studiante cu ta 
fia placa, hinca su curpa den debe pa ora e 
bin bek su pais no tin trabou p’e pasobra 
e no a core campaña pa AVP”, sr. Oduber 
ta splica. “Esald ta e tristo realidad cu nos 
hobennan ta pasa aden na e momentonan 
ald. Ami como hoben t’ey pa nos hobennan 
y sigur lo traha pa yuda e siguiente genera- 
cion cu ta bin despues di nos. Ta nos tarea 
y obligacion pa crea oportunidadnan nobo 
y posibilidad pa nos hobennan por yega 
na un trabou cu finalmente lo conduci na 


un carera profesional. Nos tin cu duna nos 
hobennan e atencion cu nan merece. Hoben- 
nan a wordo lubida por completo. No tin 
trabou pa esnan cu ta na Aruba, ora esnan 
gradua den exterior y dicidi pa bin bek no 
tin trabou pa nan y esaki ta hopi frustrante. 
No solamente trabou ta un problema serio 
sino vivienda. E Gobierno aki a priviligia un 
famia cu mas cu 100.000 M2 di tereno pa 
bende y e hoben mes no a bin na remarke 
pa un tereno. Na momento cu un hoben 
bin bek su pais e ta busca un trabou, e no 
ta hay’e, e ta busca un tereno, e no ta hay’e, 
ki perspectiva un hoben asina tin riba su 
mesun pais?”, e Parlamentario ta cuestiona. 
“Tin hopi pilar economico cu por yuda crea 
empleo. Nos mester cuminsa pensa den 
direccion di e-commerce caminda mester 
cuminsa prepara leynan pa haci esaki mas 
facil pa lanta negoshinan cu kier haci e com- 
merce. Banco Central mester ta mas flexible 
den esaki. Nos no por keda atras cu tur e 
desaroyonan di tecnologia. 

Nos mester cuminsa haci uzo di e oportuni- 
dadnan cu tecnologia ta brinda nos. Stimula 
nos hobennan cu nos tin e capacidad pa haci 
cosnan grandi. Nos mester elimina tur red- 
tape cu tin existente ora un hoben kier lanta 
su propio negoshi. Mester por tin e posibili- 
dad di banco pa reduci interes pa comercian- 
tenan nobo y hoben. Duna nan un speransa 
cu na Aruba por haci negoshi facil y haya 
placa fia na un interes faborable. Ta cosnan 
cu na e momentonan aki no tin”, e Parla- 


mentario ta mustra. “Otorgamento di tereno 
mester bay na un manera transparente y 
mester percura pa tur peticion di tereno di 
pueblo y di nos hobennan wordo acomoda. 
No mester bay paga of roga Minister pa un 
tereno. Nos mester di transparencia. Tur 
hende mester por sa kende a pidi tereno, 
kende a haya tereno y pakico a haya tereno. 
Nos tin cu inverti hopi mas placa den ense- 
ñansa, no solamente den cosmetico sino den 
contenido. Enseñansa mester bira atractivo 
pa nos hobennan. Deporte a wordo lubida 
y neglisha y aki tambe nos partido lo bay 
inverti den esald”, sr. Oduber ta sigura.“Nos 
hobennan ta nos futuro di mayan y si nan 
wordo neglisha manera a sosode e ultimo 8 
añanan aki nos pais NO lo tin futuro. Ami 
ta kere den e potencial di nos hobennan, mi 
ta lcere den un miho mayan pa nos hoben- 
nan y mi lo traha dia y anochi pa haci esaki 
posibel pa nos hobennan y nos hendenan tin 
un miho mayan!”. 

Modernisa ley di 
AZV lo ta otro tarea 
pa Academia di Ley 

Segun Andin Bikker 


ANDIN Bikker a splica 
den rueda di prensa di 
Partido POR, cu berdad 
tin un comision di AZV 
cu na final di dia ta bisa 
ken por bay den exterior 
pa tratamento medico of 
no. Pero ta e Bestuurs 
Organ esun cu ta dicidi 
na final. 

Fundacion Pro Husticia 
ta yuda semanalmente 
hopi hende y experiencia 
ta cu personanan hopi 
biaha ta den un situacion 
hopi dificil, ta pidi un 
decision diligente, pero 
e decision aki ta bin ver- 
bal y ora e familia yama 
puntra con a para, nan ta 
bis’e cu no, cu e pashent 
ey no ta bay afo. Pero 
si tin un decreto por es- 
crito e ora ey ta dificulta 
pa e persona yega na e 
ordenansa di apelacion 
administrativo na Corte. 

“Pa entrega un peticion 
di un caso sumario, dus 
un tipo di Kortgeding, 
bao ordenansa adminis- 
trativo e ta costabo 25 
florin. Si bo mester bay 
hacie sin bo haya un 
decision por escrito bo 
tin haci un caso suma- 
rio (civil) cu ta costabo 
600 y pico florin y mas 
gasto, bo mester paga 
deurwaarder, stampia, 
etc. Esey ta e diferencia 
si bo haya un decision 
por escrito cu e Organo 
a nenga bo, y e por ta 
cualkier Organo, no ta 
necesariamente AZV, ta 
djis mi a duna un par di 
ehempel”, sr. Bikker a 
splica. 


E por ta cualkier peticion 
cu bo haci na un instan- 
cia gubernamental, cu 
nan tin 12 siman pa nan 
contestabo y den e caso 
di manda pashent afo e 
comision mester adviser 
dentro di 48 ora pero no 
semper esey ta tuma luga. 
“Tambe e alternativa cu 
no tur hende ta realisa 
di dj’e ta e alternativa, 
articulo 25 segun mi di 
AZV caminda cu bo tin 
e alternativa pa bo bisa 
- si boso no kier man- 
dami e instituto cu mi 
tin derecho riba dj’e, 
anto bo mester dunami 
compensacion similar 
como sifuera kico boso lo 
a paga si boso a mandami 
na e instituto ey”, sr. Bik- 
ker a menciona. 

“Esaki ta un alternativa 
cu no ta wordo uza. Por 
wak riba medionan social 
cu e Ley di AZV ta hopi 
anticua y esaki tambe ta 
un tarea pa Academia 
di Ley. Nos mester bay 
reforme pa nos cuminsa 
basicamente hacie un 
poco mas moderna. Si 
nos por corda un rato, e 
ley di AZV a wordo dis- 
eña y publica na aña 92, 
segun mi. 

Na 2001, el a drenta na 
vigor ora cu Gobierno di 
signature di AZV a intro- 
ducie finalmente. 

Pero esey ta pone si cu 
e ley aki tin un par di 
decada caba y e mesun 
filosofianan cu a wordo 
pensa e temponan aya, 
dus varios aña atras, mi 
ta kere cu en todo caso 



riba un segundo 
opinion ta an- 
cra den nan 
leynan. 



mester pensa un rato 
riba nan pasobra tin 
diferente aspecto, tec- 
nologia cu a modernisa, 
y mi ta ripara cu hopi 
persona ta demanda pa 
nan tin e derecho di un 
second opinion cu mi no 
ta wak awor aki necesari- 
amente formula den e ley 
di AZV”, Bikker a sigui 
relata. 


E1 a conclui bisando cu na 
Madre Patria Hulanda 
nan a ancra loke ta 
trata e derecho pa 
un second opinion 
den leynan di salub- 
ridad. Nan tin otro 
sistema pasobra 
nan tin mas asegu- 
rador riba merca- 
do. Pero en todo 
caso e derecho 



Enjoy a 4-course 
jordan dinner with 
Mr Brad Butcher of 
jordan Winery 


ARION 


WINE COMPANY N.V. 


Located in Oranjestad, next to Crystal Casino 
For reservations please call 523-6195 
orgotolgsmiths.com 

Find us on facebook.com/LGSmithSteak 
#lgsmiths | #RenAruba 


Friday, March lOth 
2017, at 7pm 


including wines excluding service charge 


STEAK & CHOP HOUSE 

Marisol Lopez-Tromp: 

P« añanan ta discuti riba nos capacidad di carga 
pero gobierno no ta defini ni planifica esey! 



MARISOL Lopez- 
Tromp a sigui splica 
den rueda di prensa, cu 
maneho y coordinacion 
di nos gobernantenan ta 
mustra unda nos lder bay 
cu Aruba. 

Esaki ta un pregunta cu 
a wordo y ta discuti riba 
dj’e pa añas caba: “Nos 
capacidad di carga, pero 
Gobierno no ta fiha kico 
e kier manera hopi otro 
pais si ta haci. Y na 
momento bo fih’e 
bo ta planifik’e. Si 
no tine fiha no tin 
planificacion”, 
drs. Lopez 
Tromp a 
obser- 


Un ehempel chikito ta 
bay den tempo atras, 
hopi aña pasa tempo 
cu Gobierno a cambia, 
el a entrega dos mapa 
na Minister pa sigui cu 
proyectonan grandi pa 
Aruba. 


Un tabata e mapa di 
nos centro di cuido na 
San Nicolas 
pa nos 
anci- 


va. 


anonan y nos handicap- 
nan. E tabata importante 
pa e proyecto sigui pa e 
caba na bienestar di nos 
grandinan y nos handi- 
capnan. Esey a wordo en- 
trega na sra. Hooyboer- 
Winldaar. Otro mapanan 
ta di nos scol ba bin cu un 
scol basico nobo. 

“Pa busca un lugar pa 
e scol aki pasobra placa 
tabatin p’e, pa wordo 
ehecuta den e añanan 
nos dilanti. Un proyecto 
necesario pa nos muchan- 
an aki na Aruba mirando 
con grandi nos klasnan 
ta actualmente”, drs. Lo- 
pez-Tromp a indica. 

E1 a sigui bisa cu e proyec- 
to di centro pa nos gran- 
dinan a keda ehecuta 
y esun di scol nunca a 
bin, pasobra e placa a 
bay pa otro destinacion, 
Gobierno a dicidi pa otro 
prioridad na e momento 
ey y a dicidi destin’e pa 
Caya Grandi cu tambe 
ta un proyecto cu a dura 
hopi aña. 

“E esencia cu mi kier bisa 


WITGELE KRUIS ARUBA 


Lugar: Kibrahacha 60+, Piedra Plat 23. 

Fecha: Cuminsa 7 di Maart 2017 y ta sigui 

ariba tur diamars y diahuebs: 9,14,16, 21,23,28 y 30. 
Horario: 7.00 - 9:00 p.m. 

Prijs: Pa pareha AWG 60.00 

Sin pareha AWG 50.00 

Pa informacion y inscripcion por jama: 523-4444 
"Mayornan bon informa, ta mayornan bon prepara" 




Boso ta sperando un dushi baby? 

Ata boso oportunidad pa sa mas! 
Acudi na nos"Curso pa Futuro Mayornan" 


ta cu si bo no ta traha 
planifica, bo no tin un 
maneho, ningun hende 
sa unda bo kier bay. Anto 
bo ta yega planta riba 
bo ciudadanonan deci- 
sionnan tin biaha tuma 
ad hoc anto pensando 
cu esaki lo bay salba bo 
periodo te cu eleccion”, 
drs. Lopez-Tromp a bisa. 

Ademas, el a splica cu 
si ta tuma decisionnan 
duradero no mester tin 
miedo. 

“Bo ta bin cu nan Parla- 
mento, bo ta discuti nan 
habri pasobra tin proyec- 
tonan cu ta bay dura añas 
y añas despues hasta ora 
cu bo no t’ey mas, 20 
of 30 aña despues, kisas 


nos yiunan ta bay ta 
gobernando e tempo ey 
y finalisando, trahando 
of tene nan bezig cu e 
proyectonan y plannan 
aki. 

Importante ta pa trece 
padilanti pues, cu claro 
cu nos tin tur e proble- 
manan cu nos tin aworaki 
a cuminsa den e cas di 
gobernacion ald mes dor 
di no fiha prioridad, no 
fiha un maneho coher- 
ente entre e Ministernan, 
laga cada ken haciendo 
su mescos y ora ta con- 
flictivo ta bin problema y 
Minister Presidente aus- 
ente cu no ta percura pa 
coordinacion di su mesun 
Gobierno”, drs. Marisol 
Lopez Tromp a comenta. 


Ceramento di caminda 
en conexion cu proyecto 
Green Corridor 

DEPARTAMENTO di Obra Publico ta informa 
pueblo di Aruba en general y specialmente nos auto- 
mobilistanan cu ta haci uzo di e caminda Santo Largo/ 
Isla di Oro y habitantenan di adres Savaneta #186 
cu entrante dialuna 6 di maart 2017 lo cuminsa cu 
construccion di e drenahe di awa y reconstruccion di 
e caminda, pa e motibo aki lo bay cera e caminda. En 
conexion cu e trabounan aki Departamento di Obra 
Publico ta haci un peticion na automobilistanan pa 
no haci uzo di e caminda ald si no ta pa bo yega bo 
cas of negoshi. Lo cera e caminda menciona pa tur 
trafico den ambos direccion y lo laga e caminda par- 
cialmente habri pa clientenan por yega nan negoshi 
y pa habitante nan por yega nan cas. 

E desvio di e rutanan lo bay wordo indica cu bari- 
cadanan y borchinan di aviso. E trabounan relaciona 
cu construccion di e drenahe di awa y reconstruccion 
di e caminda di Santo Largo lo tin un duracion di 2 
luna di trabao. En conexion cu e trabounan menciona 
Departamento di Obra Publico ta haci un peticion na 
tur automobilistanan pa no haci uzo di e camindanan 
y ta pidi pa tene cuenta cu e inconveniencia cu lo por 
surgi pa cual nos ta pidi nos disculpa. 

Trabou conhunto entre husticia y 
comunidad dunando su frutonan 

A topa cu arma di 
candela, droga y joyas 
durante detencion 
diahuebs na Savaneta 

A detene 3 sospechoso na 
ex Hotel Roys na Savaneta 



MANERA nos di AWEMainta a informa for di 
ayera caba, diahuebs atardi alrededor di 5:1 Opm, un 
grupo di Polis consistiendo di Team di Aresto (AT), 
Recherche, Unidad K9 y Polis Uniforma a yega hunto 
na ex Hotel Roys na Savaneta cu un ordo di Huez 
Comisario pa haci un “huiszoeking” y enbusca di 
algun sospechoso specifico. 

Na momento cu Polis a drenta e edificio a detene 3 
sospechoso, di cual 2 ta di nacionalidad Venezolano 
y 1 di nacionalidad Hulandes, o sea un local. 

E detencionnan tin di haber cu un investigacion an- 
dando, den cual ta sospecha cu nan lo por tin algo di 
haber of di lo sa mas di e caso. 

Mester menciona cu durante e buskeda n’e edificio, 
Polis a topa cu un arma di candela, un cantidad di 
joyas y droga. 

A transporta tur e sospechosonan pa Warda di Polis 
unda e investigacion lo continua. 



5 maart 2017 

Ora: 3or pm pa 6or pm 

Lugar: ImSan 

• "Brazil Taekwondo Stichting" 

• "Me Myself & I" Gym pa mayornan yjuinan (Shardea y Jesus Arias) 

• "Elite HIT FIT" training (Carol Alders) 

• Zumba Fitness (Andrea Alfonzo) 

• Futbol (Nathan Nicolaas y Wiwi Pinja) 

• "Extreme Fitness" (Egmond Molina) 

• "24CARROT" demonstracion di diferente sorto di juice, presenta pa Mandy de Cuba 

• " TAI CHI" by the Golden ages 

Tambe ta bay tin Dino Jump y Huki di pintamento pa e muchanan 

Anochi di informacion 

7 maart 2017 
Ora: 7or pm pa 8or pm 
Lugar: ImSan, sala di conferencia di dos piso 
Topico: 

Sobrepeso y Obesidad, Problema di Riñon, Dialisis 
Orador: 

Dr A. Garcia Marquez 

Dia di "Health Check" 

9 maart 2017 
Ora 8or am pa 12 pm 
Lugar: ImSan, entrada principal 
Haci control di sucu, presion y peso 
Tambe lo ta bay duna informacion tocante 
problemanan di riñon 

Parlamentario Clarisca Velasquez (AVP): 

Ta invita e floho y 
incapacita di MEP pa 
bay DOW pa haya 
informacion drechi y real 
riba Green Corridor 


Parlamentario Clarisca Velasquez di AVP 

A felicita Aruba 
pa su bon trabao 

Pabien Arubal!!! 

ARUBA su economia ta depende di mas cu 
88.4% di entrada cu ta bin for di sector di tur- 
ismo. Mayoria di nos hendenan ta traha den nos 
sector di turismo y esaki ta haci cu turismo ta un 
pilar hopi importante pa nos pais. Pesey mester 
gradici tur nos hendenan cu dia’den y dia’fo ta 
duna servicio di cinco strea na nos bishitantenan. 
Nos hendenan cordialidad unico ta haci cu e 
turista ta bin bek nos isla. Nos cordialidad t’e 
punto cu mas ta resalta ora nos ta duna servicio 
na nos turistanan, asina e.o. e miembro di frac- 
cion di AVP, Clarisca Velasquez a duna di conoce. 
“Nos Gobierno a percura pa inverti den nos 
producto Aruba e.o. bin cu tram den centro di 
cuidad cu a “boost” nos producto Aruba, inverti 
pa drecha nos atraccionnan turistico y nos infra- 
structura pesey awe Aruba ta wordo galardona 
cu diferente premio como mihor destinacion 
den Caribe. Esald ta danki p’e tremendo trabao 
di Aruba Tourism Authority mihor conoci como 
Oficina di Turismo. Aruba e aña aki a habri cu 
galardon como mihor destinacion den Caribe p’e 
agencianan importante manera Expedia y Classic. 
Aruba a wordo honra tambe cu nos Eagle Beach 
como e di tres beach mihor na mundo. Nos ta 
sumamento orguyoso di e galardonnan y sigur 
di tur nos hendenan cu ta traha tur dia hopi ora 
pa duna servicio excelente di cinco strea na nos 
turistanan. Nos ta gradici tur nos hendenan p’e 
galardonnan ricibi, pasobra ta nan esfuerso di e 
taxista te cu bendedora den e souvenirshop cu a 
haci esaki posibel. Tur e bon noticianan aki ta 
estimulo sigur pa nos hendenan sigi duna e tre- 
mendo servicio di cinco strea na nos turistanan 
y pa nos Gobierno sigi inverti den nos turismo 
manera e ta haciendo cu ATA por sigi mercadea 
Aruba den exterior excelente manera cu e ta 
haciendo te aworaki. Pabien Aruba y sigi cu e 
bon trabao den turismo!”, Clarisca Velasquez a 
conclui. 


“NOS a tuma nota cu 
e Parlamentario floho y 
incapacita di MEP a traha 
ful un storia cu Green 
Corridor lo ta e proyecto 
mas corupto di historia. 
Nan no ta busca pa sa 
drechi, pero si ta balente 
pa traha ful un storia 
riba Green Corridor”, 
Parlamentario Clarisca 
Velasquez a comenta. 

“Fraccion di AVP cu si 
ta bay trabao y haciendo 
nan trabao si a bay DOW 
pa haya tur informacion 
riba Green Corridor pa 
ta na altura tur loke ta 
pasando.Ta invita e floho 
y incapacitanan di MEP 
pasa na DOW pa nan 
haya informacion drechi 
rib’e proyecto aki”, el a 


expresa. 

“Green Corridor ta un 
proyecto cu ta bay alivia 
e trafico di Sanicolaas pa 
Oranjestad ademas cu ta 
hisa calidad di bida di nos 
hendenan pariba di brug 
drechando asina e infra- 
structura cu caminda pa 
cana y embeyesimento y 
esaki ta haci MEP dolor. 

Tur cos pa MEP ta nega- 
tivismo y odio y no por 
tin desaroyo aki na 
Aruba. Si tin desa- 
royo e ta corup- 
cion. E proyecto 
di Green Corri- 
dor no tin nada 
di corupcion”, 
Parlamenta- 
rio Velasquez a 


duna di conoce. 

Ademas, e Parlamenta- 
rio ta conclui invitando 
medianan tambe cu kier 
haci investigacion pa pasa 
DOW pa nan por haya 
tur informacion rib’e 
proyecto di Green Cor- 
ridor. 




4 Dl MAART2017 


1/4. PARIS-THE CHAIN SMOKERS 
2/1. WANTED — BETSY 
3/5..9LIVES —JAHMMI 

^ 4/3.. OLVIDAME Y PEGA LAVUELTA-J.LOPEZ-M.ANTHONY 
5/9.. OH LORD-MIC LOWRY 
6/10.. JOSEPHINE — BRIAN JAMES 
7/2.. PUTMEIN FRONT — KERINE 
8/6.. NOW AND LATER — SAGETHE GEMINI 
9/12.. BELIEVER - IMAGINE DRAGONS 
10/13.. LOLASTHEME - PETETONG 
1 1 /8.. EARWORM — UNITED STATES OF POP 2016 
12/7.. ARE YOU SHURE AMSTERDAM — KRIS KROSS 
13/11 ..TRAPA CAMINDA — UN FAMIA 
14/17.. FUN - BLONDIE 
15/18.. CALL ON ME — STARLEY 
16/20.. A KIND OF LOVE — MARC ALMOND 
17/16.. PLACES — MARTIN SOLVEC 
18/15.. LA VIDA ESUNA — LIL JOHN-PIT BULL 
19/—OPTION - PITBULL 
20/— ARIANA — BEAUTY ANDTHE BEAST 


U>. 





BROADCAST ON HIT 94 FM STEREO 
SATRUDAYS FROM -4.00 - 6.00 P.M. 

Evelyn Wever-Croes (MEP): 

MEP lo duna docentenan 
participacion real y mas voz den 
maneho di enseñansa 


PARLAMENTO diahuebs a 
ricibi bishita di sudiantenan di IPA 
ldas 3 den cuadro di “participatory 
governance” y lider di MEP Evelyn 
Wever-Croes y colega Guillfred Be- 
saril a comparti e vision di MEP pa 
mehora nos enseñansa. 

“Nos a duna informacion general 
y riba e tereno di enseñansa nos a 
reitera nos compromiso pa duna 
docentenan mas voz den decision- 
nan importante rib’e tereno di ense- 
ñansa y pa duna nan participacion 
real. Pasobra ta docentenan sa kico 
ta biba den e veld y no tin miho cu 
nan pa trece e preocupacionnan y 
solucionnan padilanti”, segun sra. 
Wever-Croes. 

“Nos a splica tambe cu una bes cu 
MEP ta den Gobierno nos lo enfoca 
riba tres area den enseñansa. E cali- 
dad di enseñansa y digitalisacion di 
enseñansa mester haya mas atencion 


pa nos garantisa cu nos studiantenan 
por continua estudionan den exterior 
sin problema y pa garantisa cu esnan 
cu bay traha despues di caba scol, por 
haya trabou sin problema. 

Di dos area ta e infrastructura di e 
scolnan. Nos a haci un inventari- 
sacion caba di estado di tur scol na 
Aruba y nos tin un dossier traha pa 
na momento cu MEP drenta den Go- 
bierno por pone atencion caminda 
mester cu prioridad. Nos no mester 
perde tempo e ora mas pa haci e es- 
tudionan, nos tin nan cla caba. 

Y di tres area ta cu mester amplia 
e ayudo y sosten na docentenan 
p’asina e docente por encarga su mes 
mas na duna les y sinti su mes bon 
haciendo esey. 

Esaki ta nos compromiso pa mehora 
enseñansa na Aruba”, lider di MEP, 
Evelyn Wever-Croes a duna di con- 
oce. 

Accidente pa falta di 
preferencia na Cura Cabay 




DIAHUEBS den oranan di anochi, un accidente 
a sosode riba caminda di Cura Cabay, caminda tres 
auto a keda envolvi. E situacion tabata basta grave, 
pa cual a pidi tres ambulance y ekipo di rescate pa 
saca un persona pega den auto. 

A constata cu falta di preferencia a hunga un rol den 
e caso aki. Dos auto a dal contra otro cu consecuencia 
cu e impacto a pone un di nan sigui bay dal den un 
otro auto para banda di caminda. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

EXECUTORIALE OPENBARE VERKOOP 

Op donderdaq 30 maart 2017 des namiddags om 14.00 uur, zal in de 
vergaderzaal van de “Aruba Surfside Marina”, L.G. Smith Boulevard 7, Oranjestad, 
Aruba, ten overstaan van notaris mr M.J.C. Tromp of haar plaatsvervanger, 
de executoriale verkoop, als bedoeld in artikel 3:268 van het Burgerlijk Wetboek van 
Aruba, bij opbod en daarop volgende afmijning worden gehouden van: 


het recht van erfpacht tot een en dertig oktober tweeduizend vijf en 
veertig op een perceel domeingrond, groot vijfhonderd twee en zeventig 
vierkante meter (572 m2), gelegen te Sabana Grandi in Aruba, kadastraal 
bekend als Land Aruba, Eerste Afdeling Sectie T nummer 1079, met het 
daarop gebouwde, plaatselijk bekend als "Sabana Grandi 47"; 

Inzetprijs: Afl. 132.000,==. 

het recht van erfpacht tot veertien januari tweeduizend acht en vijftig 
op twee (2) percelen domeingrond, gezamenlijk groot 1.144 m2, gelegen te 
Sabana Blanco in Aruba, met het daarop gebouwde, plaatselijk bekend als 
“Sabana Blanco 146-J”, bestaande uit: 

* een perceel domeingrond, groot 805 m2, nader omschreven in 

kadastrale meetbrief nummer 114 van 11 augustus 1979 
(kadastrale indeling: 1-P-6); 

* een perceel domeingrond, groot 339 m2, gelegen te Sabana Blanco 
in Aruba, nader omschreven in kadastrale meetbrief 

nummer 54 van 23 juli 2010; 

Inzetprijs: Afl. 115.000,== 


De veilcondities zullen 8 dagen voor de verkoopdatum ter inzage liggen ten kantore van 
voornoemde notaris. 

De executant behoudt zich het recht voor, de veiling uit te stellen en op te houden 
zonder de verplichting de reden(en) daartoe te noemen. 

Tot en met 15 maart 2017 kan onderhands op het te executeren registergoed worden 
geboden bij een aan voornoemde notaris mr M.J.C. Tromp gericht geschrift. 

Bieders dienen terstond een bankgarantie te overleggen en in het bezit te zijn van een 
geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/auction@notaristromp.com 

Diahuebs ultimo 




PRESIDENTE di Parla- 
mento ta trece padilanti cu 
diahuebs, dia 2 di maart 42 
studiante di tercer aña di IPA 
y nan docentenan tabatin un 
intercambio interesante cu 
Parlamento. 

Na e ocasion ald nan a ser ricibi 
pa presidente di Parlamento, 
drs. Mervin Wyatt-Ras hunto 
cu coleganan Parlamentario 
sra. Desiree de Souza-Croes, 
Clarisca Velasquez, Lorna 
Varlack, Jennifer Arends- 
Reyes, Evelyn Wever-Croes, 
Jeffrey Kelly, Chris Dammers, 
Andin Bildcer, Guilfred Besaril 
y e presidente di e comision di 
enseñansa Marlon Sneelc. 

E studiantenan a haci nan 
preguntanan y ricibi contesta 
di miembronan di Parlamento 
di diferente fraccion. Tema di 
e bishita tabata sostenibilidad 
y desaroyo duradero inclusivo 
a base di e 17 diferente meta 
di desaroyo sostenible. 

A resalta cu studiantenan y 
futuro maestronan ta inte- 
resa den e situacion, calidad, 


contenido y personal di nos 
enseñansa. 

Wyatt-Ras ta gradici colega- 
nan Parlamentario pa e gran 
asistencia y nan input. 

Nos como politico mester ta 
ehempel pa e studiantenan 
y sigur nos ta siña tambe di 
studiantenan. Despues di e 
reunion Parlamentarionan a 
haya diferente punto pa fol- 
low up cu Gobierno. 

E tin palabra di elogio pa 
studiantenan cu mayan lo 
ta maestronan dilanti lclas. 
Nan lo ta e wowo y orea pa 
cu e muchanan cu nan ta bay 
educa, lo señala, yuda y referi 
muchanan cu problema y nan 
mayornan. 

P’esey mes ta di importancia 
pa lceda sostene nan tanto den 
sentido di recurso humano, 
sosten educativo, pero tambe 
crea miho infrastructura y 
ofrece material adecuado y 
moderno pa por traha cu ne 
pa educa nos hobennan den 
un mundo mas digital, rapido 
y cu mas retonan. 

Cedrick Tilma, representante di Aruba na Union Europeo 

Conferencia di OCTA a demostra un bes mas 
e importancia di e relacion cu Union Europeo 



E siman cu a caba di pasa a tuma lugar 
na Aruba un conferencia internacional, 
organisa pa Nacionnan Uni di sumo impor- 
tancia pa paisnan afilia cu OCTA (Overseas 
Countries and Territories Association). 

E organizacion ta uni pais y islanan chikito 
cu ta afilia na Union Europeo. 

Presidencia di e organisacion internacional 
aki tabata responsabilidad di Aruba, repre- 
senta pa Prome Minister Mike Eman. 

Na final di e conferencia, a pasa e respon- 
sabilidad pa Prome Minister di Turks & 
Caicos, Sharlene Cartwright Robinson. 

Den diferente encuentro cu a tuma lugar, a 
papia riba strategianan cu OCT-nan mester 
adopta pa aumenta nan perfil y bira part- 
nernan valioso den Union Europeo. 

Den e reunion di OCTA a keda presenta 
e programa cu Aruba a hinca den otro pa 
miembronan di e asociacion. 

Mirando cu 2020 lo mira e fin di e apoyo 
p’e partnership di UE-OCT, manera describi 
den e den e decision di Conseho di Minister 
di UE. 

Cu e programa aki, Prome Minister Eman 
a bisa, e ta spera cu por cuminsa cu un con- 


sulta politico amplio entre miembronan di 
OCT y e 4 Estadonan miembro cu nan e 
islanan ta conecta na nan, riba e balor agrega 
di un sociedad UE-OCT despues di 2020. 

E consulta ta enfoca riba calidadnan cu a 
wordo cita como elementonan principal pa 
un “framework” exitoso: Mas fuerte; mas 
sabi, mas berde y cu mas participacion. 

Un di e personanan clave den organisacion 
di e conferencia aki tabata Cedrick Tilma, 
kende ta representa Aruba na Brussels. 
“Nos por bisa cu e siman no tabata facil, 
pero nos a sera esaki cu un logro y exito 
grandi. 

Bou liderazgo di Prome Minister Mike 
Eman, Aruba a logra uni e grupo di LGO pa 
nan yega na un posicion comun riba con nan 
ta mira nan mes despues di 2020.” 

Cedrick Tilma a sigui splica cu e islanan 
Ingles lo sali for di e Constelacion LGO na 
momento cu Inglatera no ta forma parti mas 
di Union Europeo. 

Esald ta nifica cu e grupo di islanan cu tin 
un ‘link’ cu Europa, manera Aruba tin cu 
Hulanda, lo bira menos (mas o menos mitar 


di e 25-nan cu tin actualmente). 

For di momento cu Prome Minister Eman 
a tuma presidencia di OCTA aña pasa, e 
tabata consciente cu tabata bin cambio y 
e unico forma cu por atende cu esaki ta 
anticipando riba e situacion y yega na un 
posicion comun pa cu Europa. 

“No mester lubida cu Europa ta importante 
pa Aruba, nos tin paspoort Hulandes, cu 
alabes ta un paspoort Europeo, nos tin 
entrada n’e mercado comun Europeo y por 
biaha libremente pa eynan. Nos ta ricibi 
basta recurso financiero for di Europa. 

Nos a haya financiamento di Europa p’e 
Parke Marino na Aruba, pero tambe e 
‘Green Faculty’ di Universidad di Aruba ta 
haya financiamento. E ta un relacion impor- 
tante pa mantene.” 

E1 a agrega cu e relacion ta haci tambe cu 
studiantenan di Aruba por sigui cu nan 
estudio rond Europa. Si e relacion no ta 
existi mas, Aruba lo no por disfruta di e 
beneficionan aki. 

Ta hustamente riba e beneficionan aki a 
pone hopi enfasis durante e conferencia. 

Departamento di Aduana 
a entrega certificado 
na 10 cursista di e 
Verificateursopleiding 



DEPARTAMENTO di Ad- 

uana a haci entrega di e prome 
certificado di e Verificateurso- 
pleiding na e 10 cursistanan cu 
ta hasiendo e curso intensivo 
aki na Universidad di Aruba. 

E ceremonia a tuma lugar na 
Universidad di Aruba, den com- 
pania di miembronan di Man- 
agement Team, cursistanan y 
nan ser keri, sr. Nic Quandus 
Opleidingshoofd, sra. Patricia 
Flanders-Illes Secretaria di e 
opleiding, sr. Paul Vandormael 
Coordinador di e opleidingen 
na DAA y docentenan. 

Director di Aduana sr. Roderick 
Croes, Minister di Finansas sr. 
Angel Bermudez y diferente 
representante a duna palabra 
durante e ceremonia. Den su 
discurso director di Aduana a 
refleha con antes miembronan 
di Cuerpo di Aduana tabata 
biaha pa Hulanda pa specialisa 
nan mes. Candidatonan cu ta 
bin na remarke pa bay haci e 
curso aki ta pasa dor di un pro- 
ceso extenso. Sr. Croes a sigui 
splica di e bentaha y desbentah- 
anan ora cu bo ta haci e curso 
na tera frio en comparacion cu 
si bo haci e curso aki na Aruba. 
Na Hulanda e candidatonan tin 
di adapta nan mes na e clima, e 
omgeving, ta leu di nan sernan 
keri, pero na e otro banda nan 
tin mas tempo y menos distrac- 
cion pa concentranan mes mas 
riba nan estudio. 

Na november 2015, e Kom- 
mies Verificateurs a haya e 
oportunidad di haci e curso 
aki na Aruba, unda cu nan ta 
den nan seno familiar, e dushi 
clima di Aruba y nan bekende 
omgeving. 

Sr. Croes duna di conoce cu 
den e esfuerso pa hiba e or- 
ganisacion Aduana dilanti ta 
necesario pa sigui inverti den 
modernisacion di procesonan y 
leynan pero tambe inverti den 
e “human capitaF’ di e organ- 
isacion significando cu lo tin 
di sigui inverti pa “upgrade” e 
conocemento y abilidadnan di 
su hendenan. E meta di e Veri- 
ficateursopleiding ta pa e or- 


ganisacion di Departamento di 
Aduana por sigui evoluciona di 
un organisacion cu den pasado 
conoce mas tanto controlnan 
fisico y aworaki den presente 
y den futuro lo bay den direc- 
cion di traha mas a base di 
Risk Management y haci mas 
controlnan administrativo. 

Cursistanan cu ta termina e 
curso di Verificateur, no sola- 
mente lo subi di rango, pero 
lo bay haci trabounan den e 
funcion como specialista (HBO 
niveau) riba tereno administra- 
tivo a base di risico. E organ- 
isacion di Departamento di 
Aduana sigur lo wordo reforsa 
cu 10 especialista mas riba nivel 
halto. 

Di e 10 cursistanan cu a finalisa 
e prome parti di e Verificateur- 
sopleiding cu exito tin 8 damas 
y 2 cabayero. E best gelaagden 
di e parti basico di e curso ta: 
sra. Marilyn Webb, sra. Ma- 
ribel Nuboer y sra. Deyanira 
Tromp-Ras. 

Un felicitacion enorme pa 
nan esfuerso ta bay na: sr. Ed- 
gard Croes, sra. Anna Cristina 
Croes-Gonzalez, sra. Sharina 
van der Biezen-Hernandez, sra. 
Angeli Nuboer, sra. Mildred 
Franken-Peña, sra. Deyanira 
Ras, sra. Eliane Riley, sra. Ivette 
Semerel, sr. Enrico Soto y sra. 
Marilyn Webb. 

Un gradecimento ta bay na 
Director di Aduana, Minister di 
Finansa, Universidad di Aruba, 
Hoofd, Secretaris, Adviseur, 
Coordinador y Docentenanan 
di e Verficateursopleiding tanto 
na Aruba y BCKC. Un gradeci- 
mento inmenso ta bay na tur 
Cursistanan y nan famianan pa 
tur nan esfuersonan y sosten. 
Tambe na e afdeling Algemene 
Zaken y demas empleadonan 
cu a duna un nan aporte pa cu 
e curso aki. 

Gerencia, staf y empleadonan 
di Departamento di Aduana 
ta desea tur cursistanan hopi 
exito y perseverancia den nan 
tareanan y animo pa sigui crece 
den nan carera. 

Den conferencia di OCTA a bin dilanti 

Oportunidadnan comercial pa atrae negoshi 
Europeo den e region Americano ta grandi y amplio 



DESPUES di e conferencia di paisnan 
LGO cu ta cay bou di e organisacion As- 
sociation of Overseas Countries and Ter- 
ritories, OCTA, di Union Europeo, por 
mira atras riba encuentronan fruc- 
tifero unda e rol lider di Aruba, 
bou guia di Prome Minister 
Mike Eman, a resalta. 

Cedrick Tilma, kende ta 
representante di Aruba na 
Union Europeo, a bisa cu 
den e proposicion cu Aru- 
ba a duna n’e islanan LGO, 
riba e posicion cu mester 
tuma despues di 2020 ora 
cu Inglatera no ta forma parti 
mas di Union Europeo, ta pa- 
pia di e balor agrega cu 
e islanan LGO 
mester 
tin 


pa Europa. 


E reunion aki a tuma lugar siman pasa 
y a trata pregunta manera: Tin 
sentido p’e relacion di OCT 
cu UE ta basa principal- 
mente riba ayudo pa de- 
saroyo, of ta tempo pa 
un relacion mas fuerte 
y madura; e partner- 
ship aki mester sigui 
wordo financia via 
di Fondo di Desa- 
royo Europeo of 
tin un forma mas 
inteligente pa haci 
esaki, kisas via di e pre- 
supuesto regular di UE. 


E balor agrega cu e islanan, p.e. den Caribe, 
tin pa Europa ta grandi. 

Nan ta ubica serca di Continente Ameri- 
cano, cu ta haci nan importante pa com- 
erciantenan Europeo cu kier un laso nobo 
cu socionan den e area aki, cu mercadonan 
grandi. 

“Pues tin oportunidad pa negoshi for di 
Europa, uzando Aruba como hub. Tur 
esaki a wordo discuti siman pasa,” Cedrick 
Tilma a splica. 

Aruba tambe a inspira hopi di e islanan cu 
e maneho di energia cu e ta ehecutando, 
unda cu kier logra pa ta totalmente inde- 
pendiente di sistema convencional den e 
produccion coriente. 

Tabatin diferente delegacion cu a bishita 
WEB, planta solar na Aeropuerto y parke 
di molina. 

“Pa nos huespednan cu a bin for di rond 
mundo, e bishita tabata algo cu nan por 
a siña for di dje. Y pa nos tabata un 
placer pa comparti nos experencianan,” 
e representante di Aruba na Brussels, 


Detencion 

relacioná cu 
asesinato 


WILLEMSTAD - Diahuebs 2 di maart 2017, alrededor di 16.30 or, Polis 
a detené un homber sospechoso na Aeropuerto, relacioná cu e caso di ases- 
inato cu a tuma lugar dia 25 di februari 2017, na brug di ponton n’e banda 
di Punda. Ta trata di e hómber: D.S.O. naci na Colombia di 23 aña di 
edad. Continuando cu e investigacion Polis a haci entrada hudicial den un 
cas na Steenrijky den un cas na Marie Pampun. Den e cas na Marie Pampun 
Polis a haña y confiscá articulonan cu ta di importancia p’e investigacion. 
A presentá e sospechoso dilanti un Fiscal auxiliar kende a ordená su encar- 
celamento pendiente mas investigacion. 

Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Central N.V. 

Pariba di Brug: 

Centro Medico N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 

AD Patres. 584-2299 

Aurora. 588-6699 

The Olive Tree. 582-0000 

Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Richard Blewitt di Nacionnan Uni: 

Aruba a adopta e proceso di SDGnan 
y ta crea un momento cu participacion 
di tur sector den comunidad 


DIAMARS siman pasa a tuma lugar na Aruba e 
workshop di e Framework di Metanan pa Desaroyo 
Sostenibel (SDG’s) di Nacionnan Uni. 

E evento a reuni tur stakeholder for di sector publico 
y priva como tambe for di comunidad y tabata con- 
duci pa Richard Blewitt den sala di Crystal Theatre. 
E proposito di e workshop tabata pa comparti e 
avancenan di e SDGnan na nivel di Caribe y global, 
pero principalmente na Aruba mes. 

Tambe a discuti con pa haya mas hende involucra 
den e proceso dinamico pa percura cu e SDGnan ta 
central den e desaroyo nacional di Aruba y cu nos 
pais por ta un modelo riba base di su ‘best practices’ 
pa otro Small Island Developing States (SIDS). 

Richard Blewitt ta coordinador di Nacionnan Uni y 
representante di e organisacion mundial pa Aruba, 
Corsou, St. Maarten, Surinamy Trinidad ScTobago. 
E1 a splica cu loke ta mas interesante e importante di 
e SDG’s ta cu e ta un agenda universal consistiendo 
di 17 punto cu tur pais rond mundo a aproba y ta 
trahando riba nan. 

Hulanda, p.e., ta avansando den su trayecto, mescos 
cu Alemania. 

“Mi ta kere cu loke e ta haci ta inspira accion na- 
cional pa uni desaroyonan economico cu desaroyo- 
nan ambiente y ataca pobresa sigurando cu tin un 
maneho holistico pa percura cu en berdad nos tin 
un futuro sostenibel pa nos pais,” asina Richard 
Blewitt a indica. 

Pa lolce ta trata Aruba, nos isla a adopta e proceso, 
cual ta e parti mas importante. 

Di acuerdo cu Richard Blewitt: “E mester ta dirigi 
nacionalmente y cu ta sinti localmente; di otro 
forma, e ta djis otro framework cu bo ta haci djis 
pa yena e reldsitonan di Nacionnan.” 

Dies luna pasa a cuminsa na Aruba cu un reunion 
cu Conseho di Minister y representantenan 
di e United Nations Development Pro- 
gramme, pero tambe cu funcionarionan 
publico. 

Blewitt ta bisa cu a wak un entusi- 
asmo e tempo ey y for di esey a crea 
un momentum formando gruponan 
di trabou cu ta enfoca riba data 


y den impulsa e SDGnan, algo cu ta fantastico. 
Agencianan manera ATA tambe ta forma parti di e 
esfuerzonan. 

“Na final di e dia bo kier un Aruba pa bo yiu y bo 
nietonan; e ta un lugar cu nos mester preserva riba 
termino largo y e SDGnan por inspira esey. 

Boso tin un Prome Minister cu ta hopi bon posiciona 
pa yuda presenta e mensahe ey cu su Gobierno,” 
Richard Blewitt a comenta. 

P’esnan cu no conoce kico t’e Sustainable Develop- 
ment Goals, por bishita websitenan manera www. 
sustainabledevelopment.un.org of www.pmoaruba. 
com . 

Aki por haya un descripcion di cada un di nan, 
pakico nan ta importante, con paisnan ta uzando 
nan, etc. 

Blewitt ta pidi e ciudadanonan pa pidi nan lidernan 
pa mustra e conexion entre e SDGnan den cada 
paso cu nan tuma. 

“E ta un logro p’e comunidad, e ta un logro p’e 
turista. Percura cu, como comunidad, bo ta vocifera 
bo opinion riba e prioridadnan pa Aruba y uza e 
SDGnan como un oportunidad pa dialogo riba e 
construccion di un miho Aruba, di un Aruba 
mas feliz.” 

E team di Train Hard Fight Smart di Brazil 
Taekwondo Stichting a train na Grape Field. 




DIASABRA mainta e team di Train 
Hard Fight Smart a start cu training bek 
na Grape Field despues di basta tempo. 
Nan ta preparando pa varios campeonato 
internacional y nacional y e team mester 
ta den nan top shape pa tur esaki. 

Mester focus riba e biahe pa Korea tambe, 
pasobra e team mester ta den mihor forma 
pa nan ta bon prepara p’e Korea Open. 
Korea no ta djis un trip di 4 siman so, 
sino campeonato y training tambe, nos lo 
amplia mas tocante di e biahe pa Korea 
despues. 






Training nunca ta facil na Brazil Tae- 
kwondo Stichting, pasobra nos ta 100% 
tras di e lema di nos y te cu e dia di awe 
nos ta cumpli cu esaki tambe, “Train Hard 
Fight Smart”. 

Manera por mira riba e potretnan, nan 
mester a core bay te n’e subida banda 
panort bin bek pa asina train 1 ora y mey 
pa cumpli cu e programa di e training ald 
na Grape Field. 

Training lo sigui den veld manera tin pla- 
nia den e plan di entrenamento di Brazil 
Taekwondo. Nos tin hopi meta grandi 
nos dilanti y nos lo sigui traha duro riba 
esakinan. 









































AWEMainta Diasabra, 4 Maart 2017 

























AWEMainta Diasabra, 4 Maart 2017 


19 




RECIENTEMENTE, Ann y 

John Wehner a wordo honra como 
huespednan distingui pa e isla di 
Aruba. E huespednan ald ta hopi spe- 
cial mes cu ta bishitando nos isla pa 
masdi lOañacabaconsecutivamente. | 

E titulo simbolico aki ta wordo pre 

senta den nomber di Minister di Tur- 

ismo como un muestra di aprecio pa e 

bishitantenan cu ta regresa Aruba. Sr. 

Ricardo Croes di ATA a haci entrega 

di e certificado ald durante un cer- 

emonia oficial na Marriott Surf Club. 

Fundacion Pa Nos Muchanan ta presenta tayer: 

"Traha un Budget efectivo pa bo Centro di Cuido" 


CENTRONAN di Cuido y Guia di 
Mucha tin un trabou hopi importante 
den nos comunidad. 

E trabou cu nan ta eherce ta uno respon- 
sabel, delicado y bunita unda ta brinda 
servicio di cuido y guia di nos muchanan. 
Hunto cu e responsabilidad aki ta bin un 
otro aspecto importante cual ta e budget 
di e Centro. Esaki ta e motor pa funcio- 
namento fiho di e Centro. 

Tin diferente gasto cu mester wordo haci 
semanalmente y/of mensualmente, e. o. 
compra di cuminda, pampers, awa, elec- 
tricidad, salario di trahadornan, huur/ 
hypoteca etc. 

Banda di gastonan fiho, ta importante pa 
spaar un suma tur luna, por si acaso un 
situacion presenta unda mester cumpra 
of drecha algo den e Centro. 

Tambe, hopi Centro conoce e asina yama 
“low season” unda cu muchanan cu ta 
bay cuminsa Scol Preparatorio ta stop 
di bay e Centro. Esaki ta pone cu entre 
juni y juli e entrada por bira menos, pero 
esaki no mester ta un reto. Tin diferente 
manera pa tene un entrada fiho hasta den 
lunanan cu tin menos cliente. 

Centronan existente, pero tambe person- 
anan cu ta bay lanta nan mes un Centro 


por tin diferente pregunta ora ta trata e 
situacion financiero di e Centro. 

Kisas bo kier sa si e budget actual cu bo 
tin ta ok? Of si bo mester ahusta algo? 
Kisas bo kier haya tips pa mantene un 
entrada fiho hasta den e lunanan cu tin 
menos mucha? 

Asina por tin diferente pregunta mas. 
Pa e motibonan aki, Fundacion Pa Nos 
Muchanan (FPNM) ta organisa un tayer 
“Traha un Budget efectivo pa bo Centro 
di Cuido” pa eleva conocemento rib’e 
topico. 

Lo trata e topiconan manera, Con pa 
traha un budget (presupuesto) efectivo; 
E miho structura/format pa uza ora di 
traha un budget; Loke mester ta para 
den bo budget; Calcula pago mensual pa 
cada mucha; Con bo ta calcula ganashi 
pa lunanan cu tin menos mucha; Loke 
mester tene cuenta cu ne - Formanan 
huridico... y hopi mas! 

E tayer aki ta programa pa dia 11 di 
maart. Fecha: Diasabra 11 di maart 
2017. Orario: 9:00am -l:00pm. Cu- 
ponan ta limita 

Pa mas informacion y inscripcion, tuma 
contacto cu nos na: 588-0856/583-4247 
of pasa cerca nos na: Cumana #2 (Fun- 
dacion Pa Nos Muchanan). 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 3 Mar, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.31 

1.33 


1.35 

Zwitserse frank 
(per 100) 

CHF 

176.04 

176.76 


177.56 

Pond sterling 

GBP 

2.11 

2.16 


2.22 

Japanse yen 
(per 10.000) 

JPY 

154.32 

155.73 


157.29 

EURO 
(per 100) 

EUR 

186.47 

188.17 


190.06 

Deense kroon 
(per 100) 

DKK 

24.32 

25.04 


25.84 

Noorse kroon 
(per 100) 

NOK 

20.06 

20.78 


21.58 

Zweedse kroon 

/nnr 1 nn\ 

SEK 

18.71 

19.43 


20.23 



Informacion di Parokia di e 
Birgen di Fatima na Dakota 

Nobena na honor di 

San Hose 

ICEN ta San Hose? 
San Hose ta Tata di 
Hesus, Esposo di Ma- 
ria, Patriarca y Protec- 
tor di Santa Iglesia 
Universal. 

P’esey Parokia di e Bir- 
gen di Fatima lo tene 
un nobena na honor di 
San Hose, cuminsando 
10 di maart despues di Misa di 7’or, kiermen 
pa 8’or di anochi. 

E motibo di esaki ta pasobra cu den e luna di 
maart Parolda di e Birgen di Fatima tin bishita 
di e Birgen di Maria Peregrino, y tin un pro- 
grama tur dia cu un grupo di oracion na turno 
lo ta resa dilanti di e Birgen y despues di esey 
tin Santo Sacrificio di Misa. 

Riba diamars 14 di maart y diahuebs 16 di 
maart, ora cu tin training di koor, e grupo di 
oracion na honor di San Hose ta resa den Kapel 
di Santisimo Sacramento, despues di Misa. 

E nobena ta te cu diasabra 18 di maart (Dia di 
Himno y Bandera) y lo tene e nobena normal 
tambe despues di Misa 7’or di anochi, kiermen 
8’or di anochi. 

Atrobe nos ta reitera: “Como cu tin Birgen 
Peregrino di Fatima di bishita na Parokia di 
e Birgen di Fatima no por tene e nobena mas 
trempan, como tin oracionnan dilanti di e 
Birgen Peregrino cu diferente grupo na turno 
pa mas o menos 6’or di atardi y sigui pa Santo 
Sacrificio di Misa pa 7’or, y riba diabierna 10 
di maart y diabierna 17 di maart tin Caminda 
di Cruz pa 6’or y mey, p’esey no ta mira otro 
alternativa cu resa e nobena di San Hose 
despues di Misa. 

San Hose su fiesta ta ser celebra cu un Santo 
Sacrificio di Misa Solem riba dialuna 20 di 
maart pa 7’or di anochi na Misa e Birgen di 
Fatima Dakota, pa motibo cu 19 di maart ta 
cay riba un diadomingo y durante cuaresma 
no ta celebra ningun fiesta di Santo riba dia- 
domingo den cuaresma, p’esey e fiesta di San 
Hose ta ser celebra riba dialuna 20 di maart. 
Ta invita tur deboto y pueblo di Aruba en 
general pa asisti sin falta na e nobena na honor 
di San Hose, e ehempel famoso di Santidad. 

MFA Noord ta brinda Chikitin Bin Bin 


espacio pa expone nan obra di Carnaval 



APESAR cu e temporada di Carnaval a pasa, publico cu ta bishita 
MFA Noord por admira ainda e bunita trabou cu lider y mayornan 
di scol Childtin Bin Bin a traha e aña aki. 

Esaki ta un idea cu a bin di parti di directiva di MFA Noord pa 
duna realce n’e contribucion cu e bario ta haci na nos cultura. 

E roadpiece bunita ta den exhibicion te cu fin di maart pa tur hende 
cu kier wak e di cerca, saca potret y aprecia tur detaye, esfuerzo, 
tempo y placa cu a hinca den dje. 

Chikitin Bin Bin cu ta un scol di hunga pa mucha di 2 pa 4 aña, tin 
nada menos cu 42 aña participando den Carnaval di Aruba, specifi- 
camente den parada infantil na Noord, San Nicolas y Oranjestad. 
Un comision consistiendo di docente y mayornan ta traha hopi duro 
pa semper bin cu un grupo di mucha riba caminda cu roadpiece 
p’e Reinanan y mas. 

Directiva di MFA Noord ta interesa den por fia of haya mas piesa 
di Carnaval pa por expone nan. 

Personanan dispuesto por tuma contacto na 
mfanoordaruba@gmail.com . E esfuerso aki ta forma parti di e 
vision di MFA pa crea lazonan estrecho cu e comunidad den cual 


nan ta ubica, promove e cultural local y brinda espacio pa artistanan 
Arubiano por exhibi nan obranan. 

“E reaccion di parti di publico ta hopi positivo,” asina Chris Figaroa, 
Assistant Manager a bisa. 

Por ehempel, e exposicion di Danilo Geerman, cu ainda ta andando, 
a produci benta p’e artista. Di parti di e publico tambe tin comen- 
tarionan bon cu ta papia di un ambiente agradabel caminda por 
conoce algo diferente di nos cultural. 

Coordinador Eta Ignacio di Childtin Bin Bin a duna di conoce cu 
ora MFA a acerca nan cu e idea, nan a guste hopi y acepta di biaha. 

"Nos ta haya un great idea paso bo ta dedica asina tanto 
tempo pa traha un roadpiece, perde anochinan di soño, pero 
despues di paradanan di mucha bo mester djis bay warde." 

Ignacio ta invita un y tur pa bishita MFA Noord pa admira nan 
creacion, teniendo si cuidou di no dañe pasobra nan recursonan 
ta limita y semper ta recicla e material cu nan ta usa den proximo 
añanan. 

Ta pidi tur hende cu tin regenbak na cas pa inscribi nan mes na GKMB 

GKMB eherciendo control preventivo pa sangura Aedes Aegypti 



CLAYTON Croes, e “Beleidsmedewerker” di Directie Volksge- 
zondheid (DVG) y Hefe suplente di Gele Koorts Muskieten Bestri- 
jding (GKMB), a informa cu nan ta controlando rond di nos isla. 
“Esaki t’e parti grandi di control preventivo pa nos haya e indexnan 
pa tin un bista di e cantidad di sangura riba nos isla. Durante e 
controlnan aki nos a haya diferente problema pa loke ta regenbak- 
ken (receptornan di awa). 

Clayton Croes a sigui splica cu GKMB tin un total di 13 tarea cu 
nan ta cumpli cune pa medio di e plan nacional di accion riba cual 
nan ta basa nan trabao... “y esaki ta un di e tareanany e ta birando 
un problema e ultimo añanan”. 

GKMB tin un total di 2000 regenbak registra. Esald ta un registro 
di hopi aña caba... “y tambe nos a ripara cu hopi di esaki a wordo 
elimina y tin otronan cu ta nobo. 

Regenbak cu den pasado no tabata wordo uza y a wordo reconstrui, 
awor ta den uzo atrobe. 

E ta haci’e un poco dificil pa tin un bon registro riba nan”, Clayton 
Croes a splica. 

“Durante e control aki nos a tuma nota cu ta hayando criadero di 
sangura Aedes Aegypti den regenbak, dus criadero di e sangura cu 
ta causa Dengue, Chikungunya y Zika. Si pensa bon, un regenbak ta 
un criadero gigante cu ta percura pa produci un cantidad di sangura 
y na mesun momento un gran molester di sangura”, el a agrega. 



GKMB kier pa doñonan di cas cu tin regenbak, pa sea asina amabel 
di tuma contacto cu GKMB na telefon 585-5533 p’asina nan por 
haya sa kende t’e doñonan di cas cu tin regenbak... “y p’asina na 
mesun momento por atende cu esakinan tambe dor di splica nan 
cu si e regenbak ta den uzo con pa evita problema di sangura. 

Si nan ta colecta awa cune ldco pa haci p’e no bira un criadero 
gigante di e sangura Aedes Aegypti”. 

GKMB tin diferente producto y por splica e doñonan di cas cu 
regenbak e forma corecto di uzo y prevencion, como tambe duna 
e doño di cas informacion riba kico e mes por haci durante aña si 
no ta uza e regenbak. 

Un tip facil ta pa ldta tubo y tapanan pa stop di colecta awa inec- 
esariamente. Asina e lo no causa molester”, e experto a splica. 



Tambe por haya productonan di diferente tipo na companianan di 
pest control y tiendanan unda ta bende mata. 

Ald por haya loke ta wordo yama “Mosquito Donuts”. Asina bo 
ta sigur cu bo regenbak no ta causa peliger pa salud publico, sigur 
rond di bo cas y pa bo sernan keri. 

“GKMB ta uza maneranan mas green posibel. Den pasado esun 
mas facil y economico tabata e uzo di kerosin, pero awendia tin 
diferente alternativa p’esaki. 

P’esey nos ta inverti hopi mas den mihor productonan pa medio 
ambiente cu ta biodegradabel, esta e producto BTI cu nos ta uza 
den zona ambiental”, di acuerdo cu Clayton Croes. 

Productonan completamente biodegradabel ta basa riba un bacteria 
di naturalesa cu ta haya den tera solamente. 

Den laboratorio ta produci esald di un forma concentra. E bacillus 
thuringiensis israelensis ta forma toxina pa proteha su mes asina 
e bin den contacto cu awa y esaki ta un delicatese p’e larvanan di 
sangura. 

“E ta un manera hopi nechi pa deshaci di larva di sangura y na 
mesun momento hopi specifico tambe. E ta diseña solamente pa 
mata larvanan di sangura y mesora proteha abo doño di cas contra 
e sangura y na un manera hopi consciente ta preveni e sanguranan 
ald”, Clayton Croes a acentua. 

E manera mas crioyo cu semper GKMB tabata para p’e y ainda 
ta boga p’e, danki n’e bon cooperacion cu e doñonan di cas cu tin 
regenbak grandi activo, ta uza e pisca childto guppy. 

Sigui na pagina 23 > 

< Continua di pagina 22 



E pisca aki t’e forma di mas nechi cu tin pa deshaci 
di larvanan di sangura. E larvanan aki ta un deli- 
catese pa guppys. 

“Si bo tin un regenbaky bo tin guppys den dje bo 
por ta sigur cu bo no tin problema cu sangura. 
GKMB tin poco disponibel pa parti cu e casnan cu 
tin regenbak. Durante secura hopi regenbak a seca y 
tin scarsedad di guppys, pesey GKMB ta pidi esnan 
cu tin regenbak y tambe tin guppys pa notifica nos 
pa yuda parti esaki pa tur esnan cu kier haci uzo 
di e metodo aki”, asina Clayton Croes a expresa. 

E experto den combatimento di sangura a termina 
bisando cu e mision di GKMB ta pa proteha pueblo 
di un banda y di otro banda educa pueblo dunando 
informacion necesario n’e doñonan di cas riba ldco 
nan mes por haci. 

“Y esaki ta cuadra completamente cu e vision di 
Directie Volksgezondheid pa nos tin un comunidad 
responsabel pa nan mesun salud. 

Nan tin den nan man e informacion y conocemento 
pa nan mes por proteha nan mes y cuida nan salud”. 



Xpresa bo mes 

Criminalidad tin solucion? 


ULTIMO 20 aña tin discusion 
grandi riba criminalidad y su au- 
mento, su gravedad pa nos comu- 
nidad cu tin cu biba cune tur dia. 
Pero ken ta responsabel? Gobierno, 
Minister di Husticia, comunidad of e 
tolerancia cu semper a existi cu awe 
nos ta victima di e monster cu nos a 
tolera pa hopi aña. 

Awe nos ta testigo di e inval di ex Ho- 
tel Roys. Un lugar pa mas cu 40 aña 
tur e habitantenan di Savaneta tabata 
sa cu semper e lugar ey tabata centro 
di benta di droga y su consumo. 

Nos por a mira hopi mucha hoben 
tanto muher y homber di Savaneta 
a bay perdi den mundo di droga pe 
sitionan aki cu ta centro di benta y 
uso di droga y alcohol. 

Mescos un tempo na Dakota Bar cu 
Chino, y na Piedra Plat rond Bright 
Bakery y no lubida riba e centro grandi 
mes di Rancho cu te awe Playa ta pesta 
cu choler, nos tur conoce e casnan 
cu ta bende droga, rond Aruba, pero 
semper a lceda bende droga manera 
Drive-Thru te awe. 

Si berdaderamente nos kier caba cu 
criminalidad, mester cuminsa elimina 
tur e centronan aki unda tin benta 
droga libremente. 

No simpelmente aresta e bendedor- 
nan, pero confisca tur nan propiedad 
y usa e fondonan ald pa rehabilita e 
drogadictonan. 

Cholernan mester wordo rehabilita 
obligatoriamente den exterior cu ta 
sali mucho mas barata y efectivo pe 
recuperación. 

Si nos mira un choler den rehabilit- 
ación na Aruba, ta costa riba 200 dólar 
pa dia y den exterior manera Santo 
Domingo ta costa 200 dolar pa luna, 
cu por manda 30 choler Santo Do- 
mingo, cu lo sali igual cu un rehabilita 
na Aruba pa 1 luna y pa 3 aña sigur. 

1 .Tur yiu stranhero cu wordo nacio- 
nalisa y wordo sentencia of cu comete 
un delito grave, prome cu cumpli 21 
aña, paspoort ta wordo ingetroklcen 
y deporta pa su pais origen. Esaki ta 
leynan cu Parlamento tin cu cambia 
y será porta pa criminalidad importa 


y nacionalisa. 

2. Tur stranhero cu firma liber y cu 
wordo haya culpabel pa cualke delito, 
su firma liber ta wordo ldta y deporta 
sin excepción. 

3. Tur stranhero pa cualke violación 
di ley, su permiso ta wordo cancela y 
wordo deporta. Ya asina nos lo elimina 
mal elementonan cu a bin biba na nos 
pais. Si berdaderamente nos lder haci 
un limpiesa y por cuminsa atende cu 
nos propio yiunan den mihor forma. 

4. Ley Enseñanza Obligatorio mester 
wordo ehecuta severamente te ora e 
mucha tin un diploma den su man. 

5. Embarazo hubenil, e mama hoben 
mester sigui su scol y termina y asina 
ofrece su yiu un futuro y e mucha ter 
adoptie na un famia, cu por duna e 
mucha un bon futuro. 

6. Ley di Onderstand mester wordo 
mara na enseñanza pa empleo, y pa 
un tempo defini di cada 6 luna, na 
unda e persona mester sigui curso pa 
un profesión y después cada 6 luna, e 
mester presenta cu carta di solicitud 
y no por haya trabao, y después di 1 
aña, DPL ta obliga di busca un trabao 
pe. 

7. Hobennan cu cay den man di hus- 
ticia, directamente ta wordo interna 
den GOG y te ora caba su scol e por 
sali y por bay exterior pa estudio 
avanza. 

8. Mayornan cu tin problema cu adi- 
cion, droga, alcohol, placa etc, nan 
yiu ta wordo kita, y poni den opvang 
centrum, y e mayor mester rehabilita 
completo, y mustra cu nan ta bira 
mayor di berdad p’asina sigura un 
futuro pa nan yiu dor di a bira un 
mayor ehemplar 

Esaki ta djis 8 punto primordial pa un 
Aruba mihor sigur y prospero. Cual 
partido lo pone e puntonan aki den 
nan programa di gobernación y dune 
prioridad. 

E partido cu presenta algun di e pun- 
tonan aki serio y compromete den nan 
programa sigur lo haya confianza di e 
pueblo. 

Atentamente 
Un Arubiano conciente 

DEN sala di reunion di Directie Volksge- 
zondheid (DVG) a fiesta despedida pa sra. 
Mary M. Croes-Koolman (personeelsfunc- 
tionaris) diahuebs 2 di maart ultimo. 

Despues di mas di 40 aña di servicio como 
ambtenaar na Directie Volksgezondheid, 
Mary a opta pa bay cas haciendo uzo di su 
dianan di vacacion acumula pa dj’ey disfruta 
di su VUT desde dia 1 di mei 2017 y despues 
sigui pa pensioen. 

E carera profesional di Mary desde su prin- 
cipio tabata na salubridad publico. Cu su 
18 aña, dia 12 di augustus 1976, Mary a 
drenta servicio di gobierno como ambten- 
aar den ‘tijdelijke dienst’ den e funcion di 



hulpverpleegster na Gezondheidsdienst di 
Eilandgebied Aruba. 

Na september di aña 1979 el a wordo trans- 
lada pa e seccion di Administracion Medico. 

Alci Mary tabata traha cu e peticionnan 
medico pa manda pacientnan pa exterior. 
Dia 1 di juli 1982 Mary a haya su nombra- 
mento como ambtenaar ‘in vaste pensioen- 
gerechtigde dienst’. 

En conexion cu introduccion completo di 
UOAZV dia 3 di mei 2001, despues di mas 
di 21 aña trahando den e seccion di Admin- 
istracion Medico, tur tarea di Mary a pasa 
over pa AZV y traslado di Mary pa seccion 
di Personal na DVG a tuma luga. 



Mary ta conoci pa ta un ambtenaar cump- 
lido kende tabata haci su tareanan na sat- 
isfaccion completo di su superiornan. Mary 
su partida for di DVG ta laga un bashi atras 
pa su coleganan directo como tambe su 
coleganan cu a traha cu ne na DVG desde 
principio di su carera. E seccion di Admin- 
istracion Financiero ta bay haya su falta tur 
merdia ora di lunch ya cu pa añanan largo 
nan ta lunch tur merdia hunto. 

DVG ta desea Mary un fase di bida nobo 
yena cu bon salud pa por disfruta di e VUT 
y pensioen bon mereci. Masha danki Mary 
pa bo añanan di dedicacion pa salubridad 
publico di Aruba. Bo trabou desplega ta 
wordo aprecia pa hopi. 

IDEA hunto cu Ecorys a organisa un 

Exitoso workshop "Project Monagement for entrepreneurs 



Pa e workshop menciona, sr. Rostam a invita sra. Nicoline Mol 
como moderador. Desde augustus 2012, sra. Mol ta e Managing 
Director di Bospar Consulting N.V. E compania ald ta duna conseho 
na negoshinan cu kier mehora nan mes mediante di: “Risk based 
organizational quick scans, supply chain management, process 
management, anti-money laundering (AML/CFT) y HSSE compli- 
ance services and research”. 

Algun SMEs y departamento di Gobierno cu sra. Mol a participa 
den nan proyecto desde 2012 te cu presente ta lo siguiente: Compra 
Aruba N.V., Directory of Social Affairs, Rotech Electro Techniques, 
Amsterdam Manor Beach Resort Aruba y High value dealers on 
Aruba. 


DEPARTAMENTO di Asuntonan Economico/IDEA y e com- 
pania Ecorys a organisa un workshop tocante “Project Management 
for entrepreneurs” den cuadro di e proyecto COSME (Caribbean 
Overseas Small and Medium Enterprises), cu a tuma luga na Depar- 
tamento di Asuntonan Economico, riba 22 y 23 di februari 2017. 

E proyecto di COSME ta un programa financia dor di e fondonan 
regional di Union Europeo cu ta destina specialmente pa e OCTnan 
(Overseas Countries and Territories) desde april 2014. 

E programa tin tres obhetivo specifico: 

A. Pa reenforsa e capacidad di e Gobierno di e OCTnan den Caribe 
pa duna servicio na e sector di comercio. 

B. Pa mehora e capacidad di “Business Service Organizations 
(BSOs)” pa drenta den e maneho publico/priva y dialogo admin- 
istrativo reforma cu Gobierno y duna guia na SMEs. (Small and 
medium enterprises - negoshinan chikito y mediano) pa loke ta 
trata e diferente forma legal pa maneha un negoshi, manera p. e. 
un negoshi propio (eenmanszaak) of un Sociedad Anonimo (N.V.). 

C. Pa promove un colaboracion mas fuerte cu comercio y relacion 
di inversion entre Union Europeo, CARIFORUM y e “Caribbean 
OCTs”. 

Sr. Prakaash Rostam, ta e Key Expert SME & Private Sector De- 
velopment Specialist den e programa di COSME y ta responsabel 
pa e desaroyo di e SMEnan y tambe pa nan logra haya aceso na 
financiamento. 




Desde 2003 te cu juli 2012, sra. Mol a traha cu diferente proyecto 
di diferente instancia manera: Arubus, WEB Aruba N.V., Aruba 
Tourism Authority (ATA) y Centrale Bank van Aruba (CBA). 

Pa promove un colaboracion mas fuerte cu comercio y di inversion 
den e OCTnan den Caribe, e meta di e encuentro aki y henter e 
proyecto di COSME ta pa envolvi e representantenan publico/priva 
adecuado y relevante pa sigura un exito total. 

E participantenan cu a atende e workshop aki tabata: IDEA, DEZHI, 
KvK, Roadmap Solutions, NLT Aruba, Lino’s Garden, Cibaruba, 
Transition 2 Health, Baranca Media, Gerella by Design Sunglasses, 
ITP Caribbean N.V., Loui Henri Media Services VBA, Eco Power 
Cleaning, Grotebergweg Snaclc, Real Smooth Entertainment VBA, 
Bless N.V., Aruba Trip y futuro comerciantenan: sra. Ava Thodé, 
sra. Ingrid Kuiperdal y sr. Nolberto M. Torrealba Gonzalez. 

IDEA ta gradici tur coleganan di DEZHI cu a yuda pa haci e work- 
shop aki posibel, specialmente nos coleganan sr. Xavier Boekhoudt 
y srta. Clarina Geerman. Na final di e workshop tur participante 
a ricibi un certificado di participacion y tambe nan a lceda hopi 
satisfecho cu e informacion cu nan ricibi durante e workshop. 

HOSME 

floewiffli? Catfhbettn OCT Çfitwrprists 

Niriid LiMi'tHU Umtih I 

Letter to the Editor 

ARUBA b no scopegoat 

By: Agustin Vrolijk 


THE CURACAO CHRONICLE of Thu, Mar 2nd, 2017 reported a 
press conference held by the management of InselAir International 
(Curacao). 

“During their first month, the new management had to deal with a lot of 
bad publicity. 

They even had to deal with the U.S. Consulate banning their employees 
from flying with InselAir. The Dutch government also emitted a warning 
for its employees not to fly with the airline. 

Filiatreault considers these bad publicities unjust because it is well known 
what the problem is in Aruba. These types ofpublicity cause a lot ofharm 
within the company. There is not pride right now among the employees for 
being part of the company. ” 

I think that monsieur Filiatreault got the scapegoat for his problems 
at the depaneur. 

Probably none of his colleagues from the management team of In- 
selAir, made any efforts to translate the findings of the Netherlands 
inspectors that went through the administration of InselAir Inter- 
national, InselAir Aruba, and the CCAA (and were also in Aruba). 

Following I made a free translation of essential and painful 
findings that are reported and that give us grave concern for 
the safety of the PJ and P4 aircraft. 

- Sections of the local rules and regulations for a great part do not 
comply with international standards; 

-There is no clear cut organizational structure. 

-The majority of the inspectors are semi qualified and have between 
1 and 2 years of service. 

-The lack of a structured, powerful authority has its consequences 
in the air tansport field. 

- InselAir does not comply with the national air laws and regulations. 

- Recently 45 of the 80 pilots have left InselAir. 

- The situation of the air laws and regulations is well known with 
the ministry concerned but there is no indication of any actions 
to solve the problems. 

- The cooperation between CCAA and DCA (Aruba) seems to be 


limited, while the common interests and the way InselAir is struc- 
tured more attention should be paid to this. 

The Curacao Chronicle has been publishing almost on a daily ba- 
sis incidents, technical breakdowns, complaints, bad services, and 
court cases on InselAir. 

On Mon, Nov 21st, 2016 appeared in the newspaper: 
“WILLEMSTAD- The fleet of the Curaçao airline InselAir is composed 
of 17 aircraft. Currently, they only operate 4 ofthem. 12 ofthose aircraft 
are either damaged orgoing through heavy checks that instead oftaking 45 
days are taking months due to the lack ofmoney. These aircraft are simply 
thrown in a corner ofthe airport that is known as the ‘graveyard’. 

This graveyard serves as warehouse were parts, components, engines, and 
fuselage parts are removed trying to keep thefour operating aircraftflying”. 

On Fri, Jan 27th, 2017 we read: The Independent Member of 
Parliament Eduard Braam recently questioned the way that the 
Curaçao Civil Aviation Authority (CCAA) is dealing with aircraft 
maintenance of the local aviation company InselAir. “The media 
has been giving a lot of attention to the issues surrounding the lo- 
cal airline. Even yesterday two aircraft were grounded because of 
faulty maintenance,” said the MP. 

The bad publicity that InselAir is getting is not generated by Aruba, 
probably with a hint to the Tax Department. Fact is that a number 
of InselAir employees sued the airline because their taxes that were 
retained, were not handed over to the Tax Department. 

As to the technical and operational sides, the management of In- 
selAir was aware that there were open findings and observations 
on the P4-aircraft. 

So for monsieur Filiatreault to blame Aruba for bad publicity is to 
try to hide his own shortcomings. 

Probably the time is better spent finding and correcting the root 
causes of the bad publicity: the service that results from the non- 
compliance with laws and regulations in aviation, tax and labour, 
etc. 

MFK a cue tur hende cabes abou_ 

Jacinta Constancia ta retorná den Parlamento normal ayera 


WILLEM STAD - Cu masha fanfare mescos cu tempo tabata 
bay ricibi otro politiconan na porta di prison ora nan caba di sinta 
nan castigo, diahuebs simpatisantenan di MFK a bay ricibi Jacinta 
Constancia na porta di pis- 
kalat despues cu Fiscal a 
firmá órdo p’e sali. 

Ministerio Publico a indicá 
cu nan no tin mester di dje 
durante 24 ora pa dia, pero 
cu ora nan mester di dje, 
lo manda yamé, pasobra e 
ta keda sospechoso den e 
caso di maltrato cu origi- 
nalmente a parce inosente, 
pero cu awor a manifestá su 
mes den tur su bahesa. 

E lider di MFK, Gerrit 
Schotte, diahuebs nochi 
mes a organisá un encuentro 
cu prensa den presencia di 
Constancia, kende na tur 
sorto di forma a manifestá 
su pesar y cuanto ta dueFe 
cu el a cometé un acto di 
pataneria asina. 

E1 a pidi Gisélle Mac William un biaha mas pordon y el a pidi co- 
munidad pordon pe hecho malvado despues di cual Gerrit Schotte 
a bay riba e tour di hala un strepi bou di tur groceria cu e por a 
cometé den pasado cu principalmente miembronan di prensa ya- 
mando hopi di nan individualmente na nomber pa confirma cu el 


a hala un strepi tras di e enemistad cu ta reina. 

E1 a indicá tambe cu di su parti 6 aña largo, e mester a soportá 
hopi insulto y groceria di parti di un sector di prensa cu e no tabata 

agradá, pero cu e ta spera a 
yega un fin n’e temporada 
ey. 


E tabatin palabranan fuerte 
den forma indirecto pa 
Gobernador, kende na su 
parecer cu mannan invisibel 
ta guia cierto politico na 
Corsou. 

Obviamente e manifesta- 
cion di pacificacion aki no 
ta suficiente pa Gisélle Mac- 
William ainda, kende a an- 
unciá cu e lo no ta presente 
n’e reunion di Parlamento 
ayera mérdia. 

Otro Parlamentario cu tam- 
be a indicá cu e no ta bay 
reunion di Parlamento sino 
te ora cu e tin garantia di Presidente di Parlamento Pik Pisas cu ta 
djies pa sinta deliberá den Parlamento ta Omayra Leeflang. 

Jacinta Constansia di su parti si lo tey manera nada a pasa. Y ban 
mira pa cuanto tempo Schotte mes por controlá su mes verbalmente 
contra su kolega y periodistanan. 



Chofernan di auto tabata basha bala riba otro 


WILLEM STAD - Alrededor di 4’or di ayera marduga Polis a 
haña notificacion cu chofer di dos vehiculo cu tabata basha bala 
riba otro den e area di Domi y Nijlweg. 

Na momento cu Polis a bay n’e sitio logicamente no a bin topa cu 
e vehiculonan, pero si a bin haña basta cashi di bala riba caminda. 
Mesora Polis a sera e area aki pa T.O.D por a haci investigacion. 
Alrededor di 1:45 di diahuebs merdia Polis a haña notificacion cu 
algun persona lo mester a tou un auto y pone para riba un tereno 


bashi patras di fabrica di Aloe Vera. 

Mesora Polis a bay n’e sitio pa wak si ta logra topa cu e personanan 
kendenan a pone e vehiculo, pero no a bin topa cu nan. 

Na momentu cu Polis a aserca e vehiculo bandona a bin tuma nota 
cu ta trata di un vehiculo cu nan a pluma pa despues tou e pone 
riba un tereno bashi. 

Ya nan a kita basta piesa for di e vehiculo. Polis a confisca e vehi- 
culo bay Warda di Polis cune pa mas investigacion. 

DEPARTAMENTO 

di Relacionnan Exterior 
a ricibi bishita di sr. Bert 
Koenders, Minister di 
Relacionnan Exterior di 
Reino y su delegacion. 
Esaki ta e di dos bishi- 
ta oficial di Minister 
Koenders na Aruba y 
e prome biaha cu e ta 
honra e departamento 
y su trahadornan cu un 
bishita di cortesia. 

Como muesta di aprecio 
y pa gradici’e pa su papel 
protagonico den ben- 
eficio di Reino y Aruba, 
Director di DBB, Sr. 
Edwin Abath, a ofrece 
un lunch pa den un am- 
biente ameno combersa 
di temanan comun y im- 
portante ariba e agenda 
di e relacionnan exterior. 


Minister di Relacionnan Exterior di Reino, 
Bert Koenders di bishita na Departamento 
di Relacionnan Exterior di Aruba 



Na final di e reunion, 
director, den nomber 
di staf y personal di e 
Departamento di Rela- 
cionnan Exterior di Aru- 
ba, a obsequia Minister 
Koenders un bunita buki 
di Aruba Birdlife Conser- 
vation cu portretnan di 
nos parhanan local. 

Un gesto cu a wordo ma- 
sha aprecia pa e Minister. 

Sr. Abath a gradicie pa 
e bon trabou cu el a 
desplega te cu awor como 
Minister di Relacionnan 
Exterior di Reino den 
beneficio di nos pais y a 
dese’e y su delagacion un 
bon continuacion di nan 
biahe di trabou. 

Departamento di Asunto Social 

awor cu tur servkio Pariba di Brug 


Departamento di AsuntO Socicll 

DEPARTAMENTO di Asunto Social (DAS) kier informa comuni- 
dad di Aruba cu desde diaranson 1 di maart 2017 a cuminsa duna tur 
servicio na su oficina situa na San Nicolas (ex Centro Medico). 

E servicio na San Nicolas ta pa clientenan existente of nobo sea pa 
Bijstand y/of Guia Social. 

Tur cliente di Pariba di brug lo mester acudi na nos oficina na San 
Nicolas situa na ex Centro Medico. 

Clientenan di tur otro districto e. o. Noord, Tanki Leendert, Paradera, 
Dakota, St. Cruz, Oranjestad y vecindario mester acudi na nos oficina 
principal na Playa situa na Lagoenweg. 

Number di contacto di nos oficina na San Nicolas: 

OPC San Nicolas, Edificio di ex Centro Medico, Bernhardstraat 75, 
Tel: 528-1130, Fax: 584-1639. 

DAS mas den luna di maart lo sigui amplia su servicio mas cerca di su 
clientenan na MFA Paradera. 

DAS ta pidi henter e comunidad di Aruba pa tene bon cuenta cu e 
cambionan menciona. 



Pastoor Daniel W. Szpila 

ta invita tur fiel pa 

actividadnan na 
Misa Birgen di Fatima 

REVERENDO Pastoor Daniel W. Szpila di parokia 
Birgen di Fatima Dakota ta invita tur parokiano, comu- 
nidad Portugues, y pueblo di Aruba en general pa asisti 
na yegada di Birgen Peregrino di Fatima, diadomingo 
awor, 5 di maart 2017, pa 4:45 p.m. riba parkinglot di 
Pius X School. 

Hunto nos lo sali den procesion pa Misa di Fatima Dakota 
sigi pa un Santo Rosario y nos lo clausura cu un Santo 
Sacrificio di Misa pa 6’or di atardi. 

Un suplica ta si tur fiel por bin cu un flor cu lo wordo poni 
den vaas grandi dilanti di e imagen. Danki di antemano. 

Diahuebs 9 di maart 2017, pa 7 y 30 di anochi lo tin un 
charla yama IGLESIA den Cas Parokial na Dakota. 
Ministronan Extraordinario, Lectornan, Sirbidornan, 
Ushers, Collectantnan, Koornan, Gruponan di Oracion, 
tur fiel ta keda invita pa asisti. Esaki ta un invitacion di 
Area Liturgia. 

Dia 10 di maart 2017 ta cuminsa nobena na honor di 
San Hose. Santo Rosario y oracionnan lo ta despues di 
Caminda di Cruz cu ta cuminsa pa 6.30 p.m. sigi pa 
Santo Sacrificio di Misa pa 7’or. Tur deboto ta bon bini. 



Ceramento di caminda en 
conexion cu trabounan 
di Plaza Padu 


DEPARTAMENTO di Obra Publico ta informa pueblo 
di Aruba en general y specialmente nos automobilistanan cu ta 
haci uzo di e caminda di Schoolstraat/parkeerplaats di Censo cu 
e lo bay wordo cera temporalmente entrante 6 di maart 2017 te 
cu 16 di maart 2017. 

Motibo ta cu lo bay continua cu e trabounan di e proyecto Plaza 
Padu. 


En conexion cu e trabounan menciona, 
Departamento di Obra Publico ta haci un 
peticion na tur automobilistanan pa no 
haci uzo di e camindanan y ta pidi pa 
tene cuenta cu e inconveniencia cu 
lo por surgi pa cual nos ta pidi nos 
disculpa. 

E: royalfuneralhome@hQtmai!,com / 593-0S57 / 731-5847 


The LORD is my shepherd; I shall not want. He 
maketh me to lie down in green pastures; he leadeth 
me beside the still waters. He restoreth my soul: he 
leadeth me in the paths of righteousness for his 
name's sake. Psalm 23 

With great sorrow we announce the passing of: 



Carlos Garcia Sales 

Better known as"Ating" 
*07-12-1951 T27-02-2017 


Left to mourn are his, 

Wife: Maria Paz Nalumen Garcia 

Daughter: Clarissa Marie Garcia 

Charlene Mae Garcia 


Sister: 


Brother: 


Brother in Law: 


Sister in Law: 


Necie Agreda 
Salvacion Garcia 
Nene Garcia Castanr 
Ronny Garcia 

Ceacar Agreda 
Alfredo Castanar 
Tomas Nalumen 
tAntonio Nalumen 
Charet Garcia 
Lucia Nalumen 
Maria Luz Fajanilag 


Nephews & Nieces in the Philippines 


Family and friends: Perez Family, De La Cruz Family, 
Padaoan Family, Fabrid Family, Carlet Family, 
Hernandez Family, Flores Family, Fetalvero Family, 
Estanislao Family, Rante Fmily, Adviento Family, 
Panopio Family, Cabangbang Family, Arcila Family, 
Paingason Family, Katiis Family, Arevalo Family,Ternal 
Family, Alcantara Family, Fajaroja Family, Figaroa 
Family, Le Petit Café Staff and Management. 


And all friends and family in Aruba, we ask your 
understanding in case we have forgotten anyone in 
our grief. 


There is opportunity for condolences and viewing on 
Wednesday March 1 st 2017 and Friday March 3th 
2017 from 9:00 pm to 12:00 am at Royal Funeral 
Home. 


The funeral will take place on Saterday 4th 2017 from 
9:00 am to 11:00 am followed by a memorial service 
at Paradera Church.The burial will proceed at the 
Catholic Cemetery in Paradera. 





ç^uneral 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Esun ku ta biba bou di e protekshon di e Haltisimo 
lo permanesé den e sombra di eTodopoderoso. 
Salmo 91:1 


A fayece Cristianamente: 



Jose Gregorio Romero 
Salazar 

*24-03-1963 
t03-03-2017 

Acto di entiero lo wordo anuncia despues 







ç^futieral Q^Ccme >- 


A 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Tur cos aki na mundo tin su ora y su tempo, 
Ora pa nace y ora pa muri, 
ora pa yora y ora pa hari, 

Ora pa keda keto y ora pa papia, 
ora pa stima y ora pa odia, 

Ora pa guerra y ora pa paz" 
Predicador 3:1,2,4, 7,8 

Cu duele na nos curason pero conforme cu 
boluntad di Dios 
ta participa fayeceimento di: 



Simon Dominicus Kelly 

Mihor conoci como "monchi" 

*03-11-1937-103-03-2017 

Acto di entiero lo wordo anuncia despues 


Scriptures 
eacefuC Sieep 
and Rest 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu tristeza na nos curason nos ta anuncia fayeci- 
mento inesperadamente di: 



Fe Esperanza 
Henriquez Rosario 

Mihor conoci como"Niña" 

*18-01-1954-102-03-2017 
Na nomber di su 

Yiunan: Manuel Henriquez Rosario 

Gregorio Alba Henriquez 
Simon Alba Henriquez 
Margarita Henriquez Rosario 
Iralma Alba Henriquez 
Dilenia Alba Henriquez 
Nietonan : Albany Alba Henriquez, 

Enmanuel Guzmán, Efrain Rosario, 
Samuel Rosario t, Simon Alba Carpio, 
Estefania Burgo, Willie Burgo, 

Jennifer Veloz, leidy Henriquez, 

Jan Paul Henriquez, Kelanny Henriquez, 
Junior Henriquez, Gregory Alba, 

Ruben Alba , Vacely Henriquez, 

Jordy Henriquez, Jonely Henriquez, 
Jennifer Henriquez y más 
Compañero : Osvaldo Soto Cortez 
Mama: Salome Henriquez 
Ruman : Marisela Henriquez, Damari Henriquez, 
Suni Henriquez, Anna 
Henriquez Aura Maria Henriquez, Amarilli 
Henriquez 

Demas famia, Amiga y Amigonan y Amistadesnan 
ta invita pa asisti na un anochi di condolencia cu lo 
tuma lugar diamars 7 di Maart 2017 for di 7'or pa 
9'or di anochi na Aurora Funeral Home. 

Awe nochi na Cas di Cultura 


Jonathan Thiel, miho conoci como Jeon, 
lo ser reconoci pa su trayectoria y logronan 


Awe nochi durante competencia di Arte di Palabra na Cas di Cul- 
tura, dos persona lo ser reconoci durante di e mirando nan trayec- 
toria y logronan. 

E aña aki, Comision Arte di Palabra Aruba, a propone pa duna 
reconocemento special na un hoben cu a destaca y a contribui na 
nos idioma materno Papiamento, cu su creacionnan artistico y 
cancionnan. 

Mirando tur e diferente composicion cu el a traha, cual ta un arte 
di palabra riba su mes, a tuma e decision di nombra sr. Jonathan 
‘Jeon’ Thiel como un ehempel pa nos hobennan, pa acepta un 
reconocemento pa aña 2017. 

BIOGRAFIA 


composicion y areglo pa diferente gaitanan y artistanan, bandanan 
local y internacional. 

Dia 2 di augustus 2007 a subi escenario prome biaha na Corsou cu 
Basic One y di e dia el a cuminsa bay Corsou mas biaha pa diferente 
presentacion. E1 a haya diferente oportunidad pa bay Boneiro, 
Corsou, Saba y Hulanda pa duna presentacion cua ta paisnan cu 
tin su cancionnan den top constantemente. 

E1 a siña toca diferente instrument manera baho, cuarta, wiri, 
conga, piano, acordeon, timbal y tambe drum. Lo sigui enfoca mas 
profundo riba su musica pa sigui crece internacionalmente y sigur 
lceda hiba e mensahe positivo na Papiamento mundialmente. 



Jonathan Thiel ta naci na Aruba 27 di januari 1991. Yiu di Robert 
Thiel (musico) y Francia “Anchi” Thiel. Rumannan Jean-Paul, 
Rozanne y Melanie. Jonathan ta bin di un famia musico. 


Na edad di 8 aña Jonathan a cuminsa haya les di piano 
cerca su tata (Robert Thiel). E motibo di con el a 
cuminsa siña ta paso el a gaña su juffrouw di 
basis e tempo ey cu e sa toca Piano y e ora 
juffrouw a pidie pa toca e siguiente dia na 
e fiesta di Pasco di scol. 

E ora el a core bin cas y siña e prome 
notanan di Jingle Bells. Asina tambe 
e interes pa musica a cuminsa 
crece y tambe a cuminsa 
canta y a participa na dife- 
rente festival. 

Jonathan ta un Musico, 

Areglista, Compositor, 

“Producer”, y tin su mesun 
“homestudio”. 


Cu un edad hoben Jonathan a 
drenta e grupo di gaita Sensacionales 
y a logra saca su prome Hit pa tem- 
porada di pasco cua ta “E gaiton”. E 
siguiente añanan Jonathan a sigui canta 
y toca den diferente gaita, mane Ritmo y 
mas, Gaita Sensacionales, Katatumbo y 
Katatumbito. 

Tambe el a haci 
diferente 

. M 


Jonathan su hitnan ta conoci no solamente na Aruba pero tambe 
Corsou, Boneiro, Saba, Colombia, Venezuelay tambe Hulanda. Na 
diferente ocacion el a sali Artista di aña, cancion di aña y tambe 
video clip di aña. Tanto na Aruba pero tambe na otro islanan. 

Tambe por menciona cu na 2016 el a sali cancion di 
aña na tur e radionan na Aruba cu a saca cancion 
di aña. E1 a sali artista di aña y tambe “Dushi 
bida” a sali video clip di aña 2016, un video 
cu tin mas di 1.7 miyon viewers riba you- 
tube. 

E stap, e rumbo diferente 

Aña pasa na 2016, Jonathan a dal un 
stap totalmente diferente ora el 
a yega Hulanda, na momento 
cu el a hay’e confronta cu un 
problema di salud cu a pone 
para keto y realisa con im- 
portante bida ta, pa dianan 
largo ta yora cu un bulto tras 
di su cabes, cu yen pregunta, 
pero awe e ta agradecido cu 
Dios ta curando e y cu Dios ta 
e guia pa pone unda cu e ta awe, 
treciendo e mensahe positivo pa Aruba 
y tambe pa e otro islanan. 

Jonathan tin hopi plannan pa futuro y 
tambe colaboracionnan cu artistanan 
internacional, su meta semper lo keda 
pa promove nos papiamento mun- 
dialmente. 

Trahador di KIA 
ta bati maestro di 
Pieter Boer School 



UN caso serio a tuma luga diabierna atardi, caminda un tata 
a subi tereno di Pieter Boer School na San Nicolas pa bati un 
maestro. Esaki a sosode den presencia di demas maestranan. 

Durante pauze, e maestro lo a hala atencion di un alumno, cu 
despues a bay conta su tata, kende ta un trahado di KIA. E 
tata a presenta na e scol insistiendo pa drenta, pero el a wordo 
avisa cu e no mag. E1 a dicidi pa warda te ora e meastronan 
a cuminsa bay cas pa ataka e maestro. 

E tata tabata compaña pa mas persona cu a stroba e mae- 
stranan pa yuda nan colega. 

Finalmente, e tata a bandona e sitio. E maestro e wordo atendi 
na Centro Medico, pa despues bay entrega un lceho oficial. 


Awe nochi na Cas di Cultura 

Ramon Todd Dandare 
lo ser reconoci pa su 
trayectoria y logronan 

AWE nochi durante competencia di Arte di Palabra na Cas di 
Cultura, dos persona lo ser reconoci durante di e mirando nan 
trayectoria y logronan. 

E aña aki, Comision Arte di Palabra Aruba, a propone pa duna 
reconocemento na un persona cu a aporta grandemente na e 
desaroyo di nos idioma materno Papiamento. 

Considerando e curiculo extenso di e persona rib’e tereno aki, a 
tuma e decision di nombra Mag. Ling. sr. Ramon Todd Dandare 
pa aña 2017. 

Ramon Todd Dandare a nace na Colombia na 1942 y a establece 
na Aruba na 1952. 

Na 1969, el a slaag pa Spaño M.O. na Universidad di Amsterdam. 
E1 a duna les na Colegio Arubano, na curso di L.O. na Aruba y 
di M.O.-A na Corsou. 

Na Universidad del Valle na Cali (Colombia) el a obtene su 
Grado di Magister den Linguistica na 1975. Di 1976 te 2002, el 
a traha na Instituto di Lenga Arubano, cu te 1985 a forma parti 
di Instituto Lingwistiko Antiano. 

Fo’i 1967 e ta lucha pa Papiamento su reconocemento como 
Lenga Nacional di Aruba, Boneiro y Corsou. Continuamente e ta 
presenta charla y publica estudio tocante Papiamento y a participa 
na numeroso conferencia tocante idioma. E1 a dirigi curso di Pa- 
piamento di Di Tres y di Di Dos Grado na Instituto Pedagogico 
Arubano y ta docente di Fonologia y Gramatica. 

Na Facultad General di Universidad di Corsou e ta docente di 
Linguistica. E1 a forma parti di Comision di Standarisacion di 
Papiamento y di Comision di Ortografia di Aruba, como tambe 
di e Grupo di Gramatica di Papiamento y di e metodo di Papia- 
mento “Mosaiko/Cristal” pa Enseñansa Secundario. 

